sagorsarker/bangla-wikipedia huggingface dataset:
জাক শিরাক

জাক র‌্যনে শিরাক () (২৯শে নভেম্বর ১৯৩২–২৬ সেপ্টেম্বর ২০১৯) ফ্রান্সের প্রাক্তন রাষ্ট্রপতি। তিনি প্রথমবার ১৯৯৫ সালে এবং দ্বিতীয়বার ২০০২ সালে প্রেসিডেন্ট নির্বাচিত হন।
শিরাক আঁস্তিতুত দেত্যুদ পোলিতিক দ্য পারি এবং একোল নাসিওনাল দাসমিনিস্ত্রাসিওঁ-তে পড়াশোনা শেষ করে একজন উচ্চপদস্থ সরকারি কর্মচারী হিসেবে কর্মজীবন শুরু করেন। শিঘ্রই তিনি রাজনীতিতে যোগ দেন এবং পরবর্তীকালে অনেক গুরুত্বপূর্ণ পদে আসীন হন। এগুলির মধ্যে আছে ফ্রান্সের কৃষিমন্ত্রী, ফ্রান্সের প্রধানমন্ত্রী, প্যারিসের মেয়র ও সবশেষে ফ্রান্সের রাষ্ট্রপতি।
ফ্রঁসোয়া মিতেরঁ-র পরে শিরাকই দুইটি মেয়াদ পূর্ণকারী একমাত্র রাষ্ট্রপতি।
তড়িৎ

তড়িৎ বা বিদ্যুৎ হল এক প্রকার শক্তি যা তড়িৎ আধানের স্থিতি বা গতির ফলস্বরূপ সৃষ্টি হয়। চুম্বকত্বের সাথে মিলিত হয়ে এটি একটি মৌলিক ক্রিয়ার জন্ম দেয় যার নাম হল তড়িৎ চুম্বকত্ব। অনেক গাঠনিক ও বাহ্যিক ঘটনার জন্য তড়িৎ দায়ী। যেমন: বজ্রপাত, তড়িৎ ক্ষেত্র, তড়িৎ প্রবাহ ইত্যাদি। অনেক শিল্প কারখানায় এবং ব্যবহারিক জীবনে এগুলোর প্রভাব বিদ্যমান। ইলেক্ট্রনিক্স এবং তড়িৎ ক্ষমতা এর উৎকৃষ্ট উদাহরণ।
তড়িৎ সম্পর্কে মানুষের জ্ঞান হবার আগে মানুষ ইল মাছের শক সম্পর্কে অবগত ছিল। ১৬০০ সালে ইংরেজ বিজ্ঞানী উইলিয়াম গিলবার্ট সর্বপ্রথম তড়িৎ ও চুম্বকত্ত সম্পর্কে অভিমত প্রকাশ করেন। পরবর্তীকালে আমেরিকান চিন্তাবিদ বেঞ্জামিন ফ্রাঙ্কলিন পরীক্ষার মাধ্যমে প্রমাণ করেন যে, বজ্রপাত হল বিদ্যুতের একটি বিশেষ রূপ। পরবর্তীকালে মাইকেল ফ্যারাডে, জর্জ ওহম প্রভৃতি বিজ্ঞানীর গবেষণায় তড়িৎ এর বিভিন্ন ধর্ম সম্পর্কে মানুষ অবগত হয়।
প্রত্যেক পদার্থ অতি ক্ষুদ্র কণা দ্বারা গঠিত, এদেরকে পরমাণু বলে। প্রত্যেক পদার্থের পরমাণু আবার নিউক্লিয়াসের চারদিকে ঘুর্ণায়মান ইলেকট্রন দ্বারা গঠিত। পদার্থ সৃষ্টিকারী মৌলিক কণাসমূহের মৌলিক ও বৈশিষ্ট্যমূলক ধর্মকেই তড়িৎ আধান বলে।
C.G.S. পদ্ধতিতে, দুটি সমপরিমাণ বিন্দু আধানকে শূন্যস্থানে কিংবা বায়ু মাধ্যমে এক সেমি দূরে রাখলে যদি এরা পরস্পরের ওপর এক ডাইন বল প্রয়োগ করে, তবে প্রতিটি বিন্দু-আধান কে একক আধান বলা হয়।এর SI একক - কুলম্ব(C) ও CGS একক -স্ট্যাটকুলম্ব বা esu(electroStatic unit)। এছাড়াও রয়েছে অ্যাবকুলম্ব বা emu (electromagnetic unit)। যেখানে --
1 emu = 10 C = 3×10^10 esu
ও K = 1 dyne•cm/esu² (CGS)
তড়িৎ বিভব হল তড়িতাহিত বস্তুর এমন একটি অবস্থা যা থেকে বোঝা যায় ঐ বস্তুর সাথে অন্য কোন বস্তুর সংযোগ ঘটালে আধানটি কোন বস্তু থেকে কোন বস্তুটির দিকে যাবে।
অসীম দূরত্ব থেকে একক ধনাত্মক আধানকে তড়িৎক্ষেত্রের কোনো বিন্দুতে আনতে যে কার্য করতে হয়, তাকে তড়িৎ বিভব (electric potential) বলে। একে V দ্বারা প্রকাশ করলে -
কোন ধাতব পরিবাহীর যে কোন প্রস্থচ্ছেদ দিয়ে যে অতিক্রান্ত তড়িৎ আধানকে তড়িৎ প্রবাহ বলে। এই তড়িৎ প্রবাহের হারকে তড়িৎ প্রবাহ মাত্রা(CURRENT) বলে। এটি দুই প্রকার যথা - 
1) সম প্রবাহ(DC)- প্রবাহ একমুখী
2) পরিবর্তী প্রবাহ(AC)- নির্দিষ্ট সময় অন্তর দিক পরিবর্তন ঘটে।
কিন্তু ভেক্টরের যোগ সূত্র না মানায় এটি স্কেলার রাশি। একে I দ্বারা প্রকাশ করলে -
1 A = 10 emu
তড়িতের আন্তর্জাতিক একক এম্পিয়ার (A)
ওয়াট

ওয়াট () আন্তর্জাতিক একক পদ্ধতিতে ক্ষমতার একক। স্কট্‌স ইঞ্জিনিয়ার 
এক ওয়াট হল সেকেন্ডে ১ জুল কাজ করার সমতুল্য।
ওয়াট নামটি রাখা হয়েছে ইংরেজ বিজ্ঞানী ও বাষ্পীয় ইঞ্জিনের আবিষ্কারক জেমস ওয়াট এর নামানুসারে। ব্রিটিশ বিজ্ঞান অগ্রবর্তীকরণ সংস্থা বা British Association for the Advancement of Science এর দ্বিতীয় সম্মেলনে ১৮৮৯ খ্রীস্টাব্দে এটি গৃহীত হয়। ১৯৬০ খ্রীস্টাব্দে আন্তর্জাতিক ভাবে এটি স্বীকৃত হয়।
এক কিলোওয়াট ঘণ্টা হল শক্তির একক, যা ৩৬,০০,০০০ জুল শক্তি বা কাজের সমতুল্য। অর্থাৎ ১ কিলোওয়াট বা ১০০০ ওয়াট ক্ষমতায় ১ ঘণ্টায় সম্পাদিত কাজের পরিমাণকে কিলোওয়াট ঘণ্টা বলে। সাধারণতঃ বিদ্যুৎ সরবরাহে এই এককটি ব্যবহৃত হয়।
বেতার সম্প্রচার কেন্দ্রের ক্ষমতা হিসাব করাতেও ওয়াট ব্যবহৃত হয়।
বৈদ্যুতিক ওয়াট (abbreviation: We) হল বৈদ্যুতিক শক্তির একক।
তাপীয় ওয়াট (abbreviation: Wt) হল তাপের একক।
হোমার

ধ্রুপদি কিংবদন্তি অনুযায়ী, হোমার (প্রাচীন গ্রিক: , "Hómēros") ছিলেন এক প্রাচীন গ্রিক মহাকাব্যিক কবি। তিনি "ইলিয়াড" ও "ওডিসি" মহাকাব্য এবং হোমারীয় স্তোত্রাবলির রচয়িতা। হোমারের মহাকাব্যগুলো থেকেই পাশ্চাত্য সাহিত্যধারাটির সূচনা হয়েছিল। কথাসাহিত্য ও সাহিত্যের সাধারণ ইতিহাসে এই দুই মহাকাব্যের প্রভাব অপরিসীম।
হোমারের সময়কাল নিয়ে প্রাচীনকালেই যথেষ্ট বিতর্ক ছিল; আজও আছে। হেরোডোটাসের মতে, হোমার হেরোডোটাসের জন্মের চারশো বছর আগে অর্থাৎ ৮৫০ খ্রিষ্টপূর্বাব্দ নাগাদ বিদ্যমান ছিলেন। কিন্তু অন্যান্য প্রাচীন সূত্রে তাঁকে ট্রয় যুদ্ধের অনেক নিকটবর্তী সময়ের (১১৯৪-১১৮৪ খ্রিষ্টপূর্বাব্দ) মানুষ মনে করা হয়েছে।
আধুনিক গবেষকেরা "হোমারের সময়কাল" বলতে কাব্যরচনার সূচনাকাল ও ব্যক্তির জীবনকাল উভয়কেই একযোগে বুঝিয়েছেন। তাঁরা এই বিষয়ে একমত যে, ""ইলিয়াড" ও "ওডিসি" খ্রিষ্টপূর্ব নবম শতাব্দীর একেবারে শেষ কাল অথবা অষ্টম শতাব্দীর রচনা এবং "ইলিয়াড" "ওডিসি" মহাকাব্যের পূর্বে, সম্ভবত একই দশকে রচিত হয়েছিল।" অর্থাৎ শেষোক্ত বইটি হেসিয়ডের পূর্বেই রচিত হয়। "ইলিয়ড" পাশ্চাত্য সাহিত্যের প্রাচীনতম রচনা। বিগত কয়েক দশক ধরে কোনো কোনো গবেষক খ্রিষ্টপূর্ব সপ্তম শতাব্দীকে হোমারের রচনাকাল মনে করছেন। যাঁরা মনে করেন, হোমারীয় কাব্যধারাটি এক দীর্ঘ সময় ধরে গড়ে উঠেছিল, তাঁরা এই কাব্যের রচনা আরও পরে হয়েছিল বলে মতপ্রকাশ করেছেন। গ্রেগরি ন্যাগির মতে, এই রচনাগুলো সুসংহত আকার নেয় খ্রিষ্টপূর্ব ষষ্ঠ শতাব্দীতে। হোমার ঐতিহাসিক ব্যক্তিত্ব কিনা, সেই প্রশ্নটি নিজেই "হোমারীয় প্রশ্ন" নামে পরিচিত। ধ্রুপদি প্রাচীন যুগে রচিত হোমারের কোনো বিশ্বাসযোগ্য জীবনী পাওয়া যায় না। তাঁর কবিতাগুলোও বহু শতাব্দীর মৌখিক গল্পকথন ও একটি সুগঠিত কাব্যরচনা ব্যবস্থার মিশ্রণ। মার্টিন ওয়েস্টের মতে, "হোমার কোনো ঐতিহাসিক কবির নাম নয়, বরং কাল্পনিকভাবে সৃষ্ট একটি নাম।"
আলফ্রেড হিউবেক বলেছেন, হোমারের রচনার গঠন-সংক্রান্ত প্রভাব সমগ্র গ্রিক সংস্কৃতির বিকাশে গভীর প্রভাব বিস্তার করেছিল। অনেক গ্রিকই তাঁকে তাঁদের জাতীয় সংগঠক মনে করেন।
This is a partial list of translations into English of Homer's Iliad and Odyssey.
জাক কার্তিয়ে

জাক কার্তিয়ে (, উচ্চারণ: [ʒak kaʁtje]; ৩১ ডিসেম্বর ১৪৯১ – ১ সেপ্টেম্বর ১৫৫৭) ছিলেন একজন ফরাসি অভিযাত্রী।যিনি রাজা প্রথম ফ্রাঁসোয়া এর যুগে ৪ টি অভিযান পরিচালনা করেন। তিনি ১৫৩৪ খ্রিস্টাব্দের ২ এপ্রিল সান্ট মালো বন্দর থেকে আটলান্টিক মহাসাগর পারি দিয়ে উওর আমেরিকার দিকে অভিমুখী হন অতঃপর কানাডা আবিষ্কার করেন।তাকে কানাডার অন্যতম আবিস্কারক মনে করা হয়। তাকে ফরাসী আবিষ্কাকারকদের অগ্রদূত হিসেবে বিবেচনা করা হয় যারা এসকল অঞ্চল আবিষ্কার করেছে। তিনি সেন্ট লরেন্স নদী ও অর্লেয়ঁ দ্বীপ যা কানাডার কুইবেক অঞ্চলে অবস্থিত আবিষ্কার করেন। কার্তিয়ে প্রথম ইউরোপীয় যিনি সেন্ট লরেন্স নদী ও সেন্ট লরেন্স নদীর তীরের বর্ণনা ও মানচিত্র প্রস্তুত করেন এবং স্ট্যাডাকোনা (কুইবেক সিটি) ও হোশেলাগা (মন্ট্রিয়ল আইল্যান্ড) এ দেখা দুটি বড় স্থাপনার নামানুসারে ইরোকোয়াস ভাষায় এই এলাকার নামকরণ করেন "কানাডার দেশ"।
কার্তিয়ে ১৪৯১ সালের ৩১ ডিসেম্বর ব্রিটানির উত্তর-পশ্চিম উপকূলের সায়েন্ত-মালোয় জন্মগ্রহণ করেন। কার্তিয়ে একজন সম্মানীয় নাবিক ছিলেন যিনি ১৫২০ সালে এক অভিজাত পরিবারের কন্যা মারি কাথরিন দেস গ্রাঞ্চেকে বিয়ে করে তার সামাজিক মর্যাদা আরও উন্নত করেন। সেন্ট মালোতে তার সুনাম ছিল এবং বাপ্টিজম রেজিস্টারে তাকে প্রায়ই ধর্মপিতা বা সাক্ষী হিসেবে দেখা যেত।
কার্তিয়ে ১৫৫৭ সালের ১ সেপ্টেম্বর এক মহামারি চলাকালীন মৃত্যুবরণ করেন। ধারণা করা হয় তিনি জ্বরবিকারে মারা যান, যদিও বেশির ভাগ সূত্রে তার মৃত্যুর কারণ অজানা হিসেবে বর্ণিত। তাকে সায়েন্ত ভিনসেন্ত ক্যাথেড্রালে সমাহিত করা হয়।
জাক কার্তিয়ে ব্যবহৃত জাহাজসমূহ হল:
শামসুদ্দিন ইলতুতমিশ

শামসুদ্দিন ইলতুতমিশ দিল্লির মামলুক সালতানাতের একজন সুলতান ছিলেন। তিনি ১১৮০ সালে জন্মগ্রহণ করেন। তাকে দিল্লি সালতানাতের প্রকৃত প্রতিষ্ঠাতা বলা হয়। 
১১৯২ সালে তিনি কুতুবউদ্দিন আইবেকের ক্রীতদাস হিসেবে জীবন শুরু করেন। ইলতুৎমিশ তুখোড় মেধার অধিকারী ছিলেন বিধায় কুতুবউদ্দিন আইবেক তাকে দাসত্ব থেকে মুক্তি দিয়ে নিজ কন্যাকে তার সাথে বিয়ে দেন এবং বদায়ুনের শাসনকর্তা হিসেবে নিয়োগ করেন।
তার ভাইয়েরা তার রুপ ও যোগ্যতায় ইর্ষান্বিত হয়ে তাকে এক দাস ব্যবসায়ীর কাছে বিক্রি করে দেয়। বিক্রির পর তাকে বুখারার কাজী সদর জং কিনে নেন। বুখারায় তিনি ভাল শিক্ষা ও প্রশিক্ষণ পান। এর পরে তাকে দিল্লি নিয়ে আসা হয়, সেখানে তাকে কুতুবউদ্দিন আইবেক কিনে নেন। কুতুবউদ্দিন আইবেক তার যোগ্যতা খুশি হয়ে তাকে সার-জান্দার ( প্রধান প্রহরী ) হিসেবে নিয়োগ দেন। কঠোর প্ররিশ্রমের দ্বারা তিনি আমির-ই-শিকার এবং পরে গোয়ালিয়রের আমির হিসেবে উন্নিত হন। আইবেক তার কন্যাকে ইলতুতমিশের সাথে বিয়ে দেন। কুতুবউদ্দিন আইবেকের মৃত্যুর পর তার পুত্র শাসনভার গ্রহণের অযোগ্য প্রমাণিত হলে তুর্কিরা তাকে সুলতান হিসেবে মনোনিত করে। ইলতুতমিশ একজন যোগ্য শাসক ছিলেন। তিনি জ্ঞানী, প্রশাসক ও উচ্চপদস্থ সেনাকর্মকর্তাদের দেশে নিয়ে আসেন যারা মঙ্গল আক্রমণের সময় চলে গিয়েছিল। এদের নিয়ে ইলতুতমিশ এক শক্ত প্রশাসনিক ব্যবস্থা গড়ে তোলেন।
তিনি ধর্মপ্রান ছিলেন এবং দরবেশদের গভীরভাবে শ্রদ্ধা করতেন। কুতুবউদ্দিন বখতিয়ার কাকি তার সময়ের একজন বিখ্যাত দরবেশ।
তিনি কখনো নামায কাযা করেন নি। তিনি 
কুতুব উদ্দীন বখতিয়ার কাকীর জানাযার ইমামতি করেন।
কুতুবউদ্দিন আইবেকের শুরু করা কুতুব মিনারের কাজ ইলতুতমিশের সময় শেষ হয়। তিনি আজমিরে একটি বিখ্যাত মসজিদ তৈরি করেন।
ইলতুতমিশ দিল্লীর সুলতানদের মধ্যে সর্বপ্রথম খাঁটি আরবি মুদ্রার প্রবর্তন করেন। ভারতবর্ষে রোপো বা তঙ্কা (১৭৫ গ্রাম) ও তাম্র মুদ্রা বা জিতল এই দুটি মুদ্রার প্রচলন করেন। নামে অভিহিত হত। তার সময়ে বাগদাদের আব্বাসীয় খলিফা মুনতানজির বিল্লাহ ১২২৯ সালে ভারতে বিপুল বিনিয়োগ করেন।
ইলতুতমিশ একজন মহান শাসক ছিলেন। তিনি নতুন বিজিত অঞ্চলগুলোর বিদ্রোহ থেকে সাম্রাজ্যকে রক্ষা করেন। ঘুরি বংশের নাসিরউদ্দিন কুবাচাহ নিজ রাজ্যের স্বাধীনতা ঘোষণা করে উচ, মুলতান এবং লাহোর দখল করে নেন। অন্যদিকে, তুর্কি বংশোদ্ভূত তাজউদ্দিন ইলদিজ গজনীতে স্বাধীনতা ঘোষণা করেন। ইলতুতমিশ দ্রুত পরিস্থিতি সামলে নিয়ে তাদের উভয়কে পরাজিত করেন। ১২২৫ সালে তিনি বাংলার খিলজী বংশের শাসক হুসামউদ্দিন ইয়াজকে পরাজিত করে বাংলা দখল করে নেন। তিনি সিন্ধুর সুম্রা শাসকের পরাজিত করেণ। ১২৩১ সালে ইলতুতমিশ গোয়ালিয়রের কেল্লা অবরুদ্ধ করেণ। গোয়ালিয়রের শাসক মঙ্গল দেব একবছর পর পলায়ন করলে ইলতুতমিশ গোয়ালিয়র শহর দখল করেন। ইলতুতমিশ মালওয়া, বিলসা, উজ্জান দখল করেন এবং দক্ষিণে তার সাম্রাজ্য নারবাদ পর্যন্ত বিস্তৃত করেন।
ইলতুতমিশের আমলে চেঙ্গিস খান জালালউদ্দিন খোয়ারিজমিকে পরাজিত করে আতুকের নিকটে চলে আসে। জালালউদ্দিন ইলতুতমিশের কাছে আশ্রয় প্রার্থনা করেন। কিন্তু ইলতুতমিশ চেঙ্গিস খানের বিরুদ্ধে যেতে চান নাই, ফলে জালালউদ্দিনকে চিঠি লিখে জানান দিল্লি আবহাওয়া ভাল নয়, এই আবহাওয়া জালালউদ্দিন সহ্য করতে পারবেন না। তখন জালালউদ্দিন সিন্ধু হয়ে ইরান চলে যান। এভাবে ইলতুতমিশ তার নব্য মুসলিম সম্রাজ্যকে মঙ্গল আক্রমণ থেকে রক্ষা করেন।
সুলতান-ই-আজম
মেনেস

মেনেস (গ্রিক: Μήνης; , সম্ভবত উচ্চারিত ঃ * বা মেনি) ছিলেন প্রাচীন মিশরের প্রাথমিক রাজবংশীয় সময়কালের ফারাও। মিশরীয় ঐতিহ্য অনুসারে তিনিই উচ্চ ও নিম্ন মিশরকে একত্রিত করেন। প্রথম রাজবংশের প্রতিষ্ঠাতা হিসেবেও তাকে অনেকে গণ্য করে থাকেন। খ্রিস্টপূর্ব ৩১০০ অব্দে (মতান্তরে খ্রিস্টপূর্ব ৩০০০-২৯০০ অব্দে) মেনেস জন্মগ্রহণ করেন বলে ধারণা করা হয়।
প্রথম উইলিয়াম (ইংল্যান্ড)

প্রথম উইলিয়াম বা দিগ্‌বিজয়ী উইলিয়াম (William the Conqueror; আনু. ১০২৮ - ৯ই সেপ্টেম্বর, ১০৮৭) ছিলেন ইংল্যান্ডের প্রথম নরমান রাজা। তিনি ১০৬৬ থেকে ১০৮৭ সালে তার মৃত্যু পর্যন্ত শাসন করেছেন। তিনি ১০৬৬ সালে মাত্র কয়েক হাজার সৈন্য নিয়ে ইংল্যান্ডের সিংহাসন দখল করে নেন। সেই থেকে আজ পর্যন্ত কোনো শক্তিই ইংল্যান্ড দখল করতে পারে নি।
উইলিয়াম নরমান্ডির ডিউক প্রথম রবার্টের সন্তান। রবার্ট অবিবাহিত ছিলেন। উইলিয়াম রবার্টের পরিচারিকা হারলেভার গর্ভে জন্মগ্রহণ করেন। রবার্টের অবৈধ সন্তান হওয়ার তার মৃত্যুর পর উইলিয়ামের উত্তরাধিকার সম্পর্কিত ঝামেলা পোহাতে হয়। তার শৈশবে ও কৌশরে নরমানের অভিজাত পরিবারদের মধ্যে দ্বন্দ্ব লেগে ছিল। ১০৪৭ সালে উইলিয়াম এই বিদ্রোহ দমনে সফল হন এবং তার কর্তৃত্ব স্থাপন শুরু করেন। ১০৫০-এর দশকে ফ্লান্ডার্সের মাটিল্ডার সাথে তার বিবাহের ফলে ক্ষমতাধর মিত্রের সাথে তার যোগসূত্র স্থাপিত হয়। তার বিবাহের সময় তিনি তার সমর্থক, বিশপ ও অ্যাবটদের নরমান চার্চে একত্রিত করেন। ক্ষমতার একত্রীকরণের ফলে তিনি তার রাজত্ব সম্প্রসারণ করতে থাকেন এবং ১০৬২ সালে উইলিয়াম তার পার্শ্ববর্তী মাইন কাউন্টি দখল করেন।
১০৫০-এর দশক ও ১০৬০-এর দশকের শুরুর দিকে উইলিয়াম ইংল্যান্ডের রাজসিংহাসনের দাবীদার হয়ে ওঠেন। সেসময়ে সিংহাসনে অধিষ্ঠিত ছিলেন এডওয়ার্ড। অন্যান্য দাবীদার ছিলেন ক্ষমতাধর ইংরেজ আর্ল হ্যারল্ড গডউইনসন। এডওয়ার্ড ১০৬৬ সালে মৃত্যুশয্যায় তাকে পরবর্তী রাজা বলে ঘোষণা দিয়ে যান। উইলিয়াম বলেন এডওয়ার্ড তাকে পূর্বে সিংহাসনের ভার দেওয়ার কথা বলেছিলেন এবং হ্যারল্ড তাকে সমর্থন দেওয়ার শপথ নিয়েছিলেন। উইলিয়াম তার সৈন্যদল নিয়ে ১০৬৬ সালের সেপ্টেম্বর মাসে ইংল্যান্ড আক্রমণ করে এবং ১০৬৬ সালের ১৪ই অক্টোবর হ্যাস্টিংসের যুদ্ধে হ্যারল্ডকে পরাজিত করে ও হত্যা করে। ১০৬৬ সালের ক্রিসমাস দিবসে লন্ডনে উইলিয়াম সিংহাসনে আসীন হন।
উইলিয়াম ১০২৭ বা খুব সম্ভবত ১০২৮ সালের শেষের দিকে নরমান্ডির ডিউচির ফালাইসে জন্মগ্রহণ করেন। তার পিতা প্রথম রবার্ট এবং তার পিতামহ দ্বিতীয় রিচার্ড ছিলেন নরমান্ডির ডিউক। তার মাতা হেরলেভা ফালাইসের ফুলবার্টের কন্যা। ফুলবার্ট সম্ভবত একজন চামড়া বা সুগন্ধি ব্যবসায়ী ছিলেন। হেরলেভা সম্ভবত ডিউকের গৃহপরিচারিকা ছিলেন এবং রবার্টের সাথে তার বিয়ে হয়নি। পরবর্তীতে তিনি হারলুইন দে কন্তেভিলকে বিয়ে করেন। কন্তেভিল ঔরসে তার দুই পুত্র বায়ুর অডো ও রবার্ট এবং একটি কন্যা জন্মগ্রহণ করে, যার নাম জানা যায়নি। হারলেভার এক ভাই ওয়াল্টার উইলিয়ামের নাবালক থাকাকালীন তার সমর্থক ও রক্ষী ছিলেন। রবার্টের অন্য আরেক গৃহপরিচারিকার গর্ভে অ্যাডিলেড নামে উইলিয়ামের এক সৎ বোন ছিল।
এন্ডোপ্লাজমিক রেটিকুলাম

এন্ডোপ্লাজমিক রেটিকুলাম বা অন্তঃপ্লাজমীয় জালিকা হলো কোষের সাইটোপ্লাজমে অবস্থিত একপ্রকার জালিকাকার অঙ্গাণু। এরা একক আবরণী ঝিল্লি দ্বারা বেষ্টিত অসংখ্য সূক্ষ্ম সূক্ষ্ম নালিকা এবং পরস্পর সংযোগ স্থাপন করে একটি জালকের সৃষ্টি করে। ১৯৪৫ সালে বিজ্ঞানী পর্টার, হেলেন পি. থমসন এবং ফ্রান্সিস কেলমেন সর্বপ্রথম যকৃত কোষে এন্ডোপ্লাজমিক রেটিকুলাম আবিষ্কার করেন। নামকরণ করেন ১৯৫৩ সালে।
এন্ডোপ্লাজমিক রেটিকুলাম শুধু মাত্র সুকেন্দ্রিক কোষে পাওয়া যায়। এর পৃষ্ঠে রাইবোজম দানা থাকলে তাকে "অমসৃণ এন্ডোপ্লাজমিক রেটিকুলাম" বলে যা প্রোটিন সংশ্লেষে সক্ষম। এবং রাইবোজম দানা না থাকলে তাকে "মসৃণ এন্ডোপ্লাজমিক রেটিকুলাম" বলে যা লিপিড সংশ্লেষে সক্ষম। প্রাণিকোষে মসৃণ এন্ডোপ্লাজমিক রেটিকুলাম লিপিড সদৃশ স্টেরয়েড হরমোনগুলি সংশ্লেষ করে l এন্ডোপ্লাজমিক রেটিকুলাম মাইটোকন্ড্রিয়া, কোষগহ্বর এগুলো সৃষ্টিতে গুরুত্বপূর্ণ ভূমিকা পালন করে।
এরা সাইটোপ্লাজমে অবস্থান করে। যকৃত, অগ্ন্যাশয় ও অন্তঃক্ষরা গ্রন্থি কোষে বেশি দেখা যায়। অগ্ন্যাশয়, ফাইব্রোব্লাস্ট এবং প্লাজমা কোষে অমসৃণ এন্ডোপ্লাজমিক রেটিকুলামের পরিমাণ বেশি।
সাইটোপ্লাজমীয় ঝিল্লি, নিউক্লীয় ঝিল্লি অথবা কোষঝিল্লি হতে এদের উৎপত্তি হয় বলে বিজ্ঞানীরা মনে করেন।
ভৌত গঠন:
গঠনগতভাবে এরা তিন প্রকার; যথা-
রাসায়নিক গঠন:
প্রোটিন (৬০-৭০ ভাগ)
লিপিড (৩০-৪০ ভাগ)
প্রায় ১৫ ধরনের উপস্থিতি লক্ষ্য করা যায়- NADH ডায়াফোরেজ, সক্রিয় ATPase, গ্লুকোজ ৬-ফসফেটেজ ইত্যাদি। অমসৃণ রেটিকুলামে আরএনএ ও গ্লাইঅক্সিজোম পাওয়া যেতে পারে। অমসৃণ রেটিকুলামের বিচ্ছিন্ন ক্ষুদ্র অংশকে মাইক্রোসোম (Microsome) বলে।
এন্ডোপ্লাজমিক রেটিকুলাম নিম্নোক্ত কাজ সম্পাদন করে:
১. সাইটোপ্লাজমকে ছোট ছোট অংশে ভাগ করা।
২. অমসৃণ রেটিকুলাম প্রোটিন সংশ্লেষণে ভূমিকা পালন করে।
৩. মসৃণ এন্ডোপ্লাজমিক রেটিকিউলাম ফসফোলিপিড, গ্লাইকোজেন সংশ্লেষ করে।
৪. ক্যালসিয়াম ও অন্যান্য আহিত কণাদের সঞ্চয় ও দরকারমত নিঃসরণ (যেমন পেশী সঞ্চালনে)।
৫. কিছু রেচনপদার্থের পরিশোধন.
৬. এটি প্রোটোপ্লাজমের কাঠামো হিসেবে কাজ করে ।
৭. এটি লিপিড ও প্রোটিন এর অন্তঃবাহক হিসেবে কাজ করে।
৮. রাইবোসোম, গ্লাইঅক্সিসোমের আকার ধারণ করে।
৯. কোষের বিষাক্ত পদার্থ নিষ্ক্রিয় করে।
১০. কোষপ্রাচীরের জন্য সেলুুুলোজ তৈরী করে।
আকবর

মির্জা জালাল উদ্দিন মুহাম্মদ আকবর (ফার্সি: میرزا جلال الدین محمد اکبر) মুঘল সাম্রাজ্যের তৃতীয় সম্রাট, যিনি ১৫৫৬ থেকে ১৬০৫ খ্রিষ্টাব্দ অব্দি রাজত্ব করেন। পৃথিবীর ইতিহাসে ইনি মহান শাসকদের অন্যতম হিসেবে মহামতি আকবর নামেও পরিচিত। পিতা সম্রাট হুমায়ুনের মৃত্যুর পর ১৫৫৬ সালে মাত্র ১৩ বছর বয়সে আকবর ভারতের শাসনভার গ্রহণ করেন। বৈরাম খানের তত্ত্বাবধানে তিনি সমগ্র দক্ষিণ এশিয়ায় সাম্রাজ্য বিস্তার করতে থাকেন। ১৫৬০ সালে বৈরাম খাঁকে সরিয়ে আকবর নিজে সকল ক্ষমতা দখল করেন। কিন্তু আকবর ভারতবর্ষ ও আফগানিস্তানে তার সাম্রাজ্য বিস্তার চালিয়ে যান। ১৬০৫ সালে তার মৃত্যুর আগ পর্যন্ত প্রায় সমস্ত উত্তর ভারত তার সাম্রাজ্যের অধীনে চলে আসে। আকবরের মৃত্যুর পর তার পুত্র সম্রাট জাহাঙ্গীর ভারতবর্ষের শাসনভার গ্রহণ করেন ও সাম্রাজ্য বিস্তারে মনোনিবেশ করেন।
সাম্রাজ্যের রাজপুতদের সাথে সুসম্পর্ক রাখার স্বার্থে আকবর বিভিন্ন রাজবংশের রাজকন্যাদের বিয়ে করেন। তবে তার স্ত্রীদের মধ্যে সবচাইতে আলোচিত হলেন যোধা বাঈ।
রাজ্য শাসনের জন্য আকবর আমলাতন্ত্র চালু করেন এবং প্রদেশগুলোকে স্বায়ত্বশাসন দান করেন। আকবরের আমলাতন্ত্র বিশ্বের সবথেকে ফলপ্রসূ আমলাতন্ত্রের মধ্যে অন্যতম। তিনি প্রত্যেক অঞ্চলে সামরিক শাসক নিয়োগ দেন। প্রত্যেক শাসক স্বশাসিত প্রদেশের সেনাবাহিনীর দায়িত্বে ছিলেন। সম্রাট আকবর শাসিত সাম্রাজ্যে ক্ষমতার অপব্যবহারের শাস্তি ছিল একমাত্র মৃত্যুদণ্ড।
আকবর বুঝতে পেরেছিলেন, যে রাজপুতরা শত্রু হিসাবে প্রবল, কিন্তু মিত্র হিসাবে নির্ভরযোগ্য। আকবরের শাসনকালে তিনি রাজপুতদের সাথে সন্ধি করার প্রয়াস করেছিলেন। কিছুটা যুদ্ধের দ্বারা, এবং অনেকটাই বিবাহসূত্রের দ্বারা তিনি এই প্রয়াসে সফল হয়েছিলেন। আমেরের রাজা ভরমল কন্যা জোধাবাঈ এর সাথে তার বিবাহ হয়। ভরমলের পুত্র রাজা ভগবান দাস আকবরের সভায় নবরত্নের একজন ছিলেন। ভগবন দাসের পুত্র রাজা মান সিংহ আকবরের বিশাল সেনাবাহিনীর প্রধান সেনাপতি ছিলেন। রাজা টোডর মল ছিলেন আকবরের অর্থমন্ত্রী। আরেক রাজপুত, বীরবল, ছিলেন আকবরের সবচেয়ে কাছের বন্ধু ও প্রিয়পাত্র। বেশিরভাগ রাজপুত রাজ্য যখন আকবরের অধীনে চলে আসছে, তখন একমাত্র মেওয়ারের রাজপুত রাজা মহারানা উদয় সিংহ মুঘলদের বিরুদ্ধে রুখে দাঁড়িয়েছিলেন। চিতোরের পতনের পর তিনি উদয়পুর পালিয়ে গিয়েছিলেন এবং সেখান থেকে রাজপুতদের একত্রিত করতে চেষ্টা করেন। তার পুত্র মহারানা প্রতাপ সিংহ সারা জীবন মুঘলদের বিরুদ্ধে লড়াই চালিয়ে গিয়েছিলেন। প্রতাপ আকবরের আনুগত্য মেনে না নিলেও, চিত্ত্বর দুর্গে আকবর আক্রমণ করার পর তারা পালিয়ে যায় এবং উদয়পুরে রাজ্য স্থাপন করে। এবং রাজপুতদের কখনো একত্রিতও করতে পারেনি। এছাড়াও প্রতাপ সিং চিত্ত্বর দুর্গ পুনঃরুদ্ধার করতে পারেনি। মেবারের রাজপুতরাই একমাত্র রাজপুত জাত যারা রাজ্য হারিয়ে নিঃস্ব হয়েছে তবুও আকবরের প্রতি আনুগত্য মেনে নেয় নি। আকবর প্রতাপের বোন কওম কে বিয়ে করতে চেয়েছেন কিন্ত পারেননি।
আকবর তার নিজস্ব ধর্মীয় দৃষ্টিভঙ্গী থেকে দীন-ই-ইলাহি নামক ধর্ম চালু করার চেষ্টা করেন।
দীন-ই-এলাহির প্রাথমিক শিষ্যরা হলো, আকবরের সময়কালে (পৃ. ১৮৬):
আকবরের সভাসদদের মধ্যে নবরত্ন হিসেবে যারা ইতিহাসখ্যাত হয়ে আছেন,
হুমায়ুন

মির্জা নাসির উদ্দিন মুহম্মদ হুমায়ূন (ফার্সি: میرزا نصیرالدین محمد همایون) (মার্চ ৬, ১৫০৮ - ২৭ জানুয়ারী, ১৫৫৬) মুঘল সাম্রাজ্যের দ্বিতীয় সম্রাট, যিনি ১৫৩০ খ্রিষ্টাব্দ থেকে ১৫৪০ খ্রিষ্টাব্দ এবং ১৫৫৫ খ্রিস্টাব্দ থেকে ১৫৫৬ খ্রিষ্টাব্দ পর্যন্ত দুই দফায় আধুনিক আফগানিস্তান, পাকিস্তান এবং ভারতের উত্তরাঞ্চলে রাজত্ব করেছেন। তিনি এই সাম্রাজ্যের প্রতিষ্ঠাতা সম্রাট বাবরের পুত্র ছিলেন। তিনি তার পিতা বাবরের মতই তার রাজত্ব হারিয়েছিলেন, কিন্তু পারস্য সাম্রাজ্যের বাদশাহ শাহ তাহমাস্প এর সহায়তায় পরিনামস্বরূপ আরও বড় রাজ্য পেয়েছিলেন।
১৫৩০-এর ডিসেম্বরে, হুমায়ুন ভারতীয় উপমহাদেশের মুঘল ভূখণ্ডের শাসক হিসেবে দিল্লির সিংহাসনে তার পিতার উত্তরাধিকারী হন। হুমায়ূন যখন ২২ বছর বয়সে ক্ষমতায় আসেন তখন তিনি একজন অনভিজ্ঞ শাসক ছিলেন। তার সৎ ভাই, কামরান মির্জা তাদের পিতার সাম্রাজ্যের উত্তরতম অংশ কাবুল এবং কান্দাহার উত্তরাধিকারসূত্রে পেয়েছিলেন। পরে মির্জা হুমায়ূনের তিক্ত প্রতিদ্বন্দ্বী হয়ে উঠে।
হুমায়ুন শেরশাহ সুরির কাছে পরাজিত হয়ে মুঘল সাম্রাজ্য হারিয়েছিলেন, কিন্তু সাফাভি রাজবংশর সহায়তায় ১৫ বছর পরে তা পুনরুদ্ধার করেন। এরপর, হুমায়ুন খুব অল্পদিনের মধ্যে সাম্রাজ্যের সীমা বৃদ্ধি করেন।
বাবর তার সাম্রাজ্যের অঞ্চল দুটি তার দুই ছেলের মধ্যে ভাগ করার সিদ্ধান্ত ভারতে অস্বাভাবিক ছিল, যদিও চেঙ্গিস খানের সময় থেকেই মধ্য এশিয়ায় এটি একটি সাধারণ অনুশীলন ছিল। বেশিরভাগ রাজতন্ত্রের বিপরীতে, তৈমুরিয়রা চেঙ্গিস খানে উদাহরণ অনুসরণ করেছিল এবং পুরো রাজত্ব বড় পুত্রের উপরে ছাড়েনি। যদিও সেই ব্যবস্থার অধীনে কেবল একজন চিংসিদই সার্বভৌমত্ব এবং খানাল কর্তৃত্বের দাবি করতে পারে, তবে প্রদত্ত উপ-শাখার মধ্যে যে কোনও পুরুষ চেঙ্গিজসিয়র (চেঙ্গিস খানের পরবর্তী প্রজন্ম) সিংহাসনের সমান অধিকার ছিল।মৃত্যুর পরে চেঙ্গিস খানের সাম্রাজ্য শান্তিপূর্ণভাবে তার পুত্রদের মধ্যে বিভক্ত হয়ে পড়েছিল।
তৈমুর নিজেই তার অঞ্চলগুলি পীর মুহাম্মদ, মিরান শাহ, খলিল সুলতান এবং শাহরুখের মধ্যে ভাগ করেছিলেন, যার ফলে আন্তঃ পারিবারিক যুদ্ধ হয়েছিল। বাবরের মৃত্যুর পরে হুমায়ূনের অঞ্চলগুলি সবচেয়ে কম সুরক্ষিত ছিল। তিনি মাত্র চার বছর শাসন করেছিলেন এবং সমস্ত উমরাহ (আভিজাত ব্যক্তিরা) হুমায়ূনকে ন্যায়সঙ্গত শাসক হিসাবে দেখতেন না। প্রকৃতপক্ষে, বাবর যখন অসুস্থ হয়ে পড়েছিলেন, তখন কিছু উমরাহ তার শ্যালক মাহদী খাজা কে শাসক হিসাবে বসানোর চেষ্টা করেছিলেন। যদিও এই প্রচেষ্টা ব্যর্থ হয়েছে, এটি আগত সমস্যা গুলোর লক্ষণ ছিল।
নাসিরউদ্দীন মুহাম্মদ হুমায়ুন ১৫৫৬ খ্রিস্টাব্দের ২৬শে জানুয়ারি দিনপানাহ নামক শহরে তার নিজ গ্রন্থাগারের সিঁড়ি থেকে পড়ে গিয়ে মারাত্মক ভাবে আহত হয়ে মৃত্যুবরণ করেন।
বঙ্কিমচন্দ্র চট্টোপাধ্যায়ের সাহিত্যকর্ম

সাহিত্যসম্রাট বঙ্কিমচন্দ্র চট্টোপাধ্যায়ের সাহিত্যচর্চা শুরু হয় ১৮৫২ খ্রিষ্টাব্দে, "সংবাদ প্রভাকর" পত্রিকায় কবিতা প্রকাশের মাধ্যমে। বাংলা ভাষায় প্রথম সার্থক উপন্যাস "দুর্গেশনন্দিনী" (১৮৬৫) তাঁর লেখা। তাঁর প্রথম কাব্যগ্রন্থ: "ললিতা তথা মানস" (১৮৫৬)
পল ম্যাককার্টনি

স্যার পল ম্যাককার্টনি (জন্ম জুন ১৮, ১৯৪২) একজন ইংরেজ পপ সঙ্গীত তারকা। তিনি ১৯৬০ এর দশকের জনপ্রিয় ব্যান্ড দল দ্য বীটল্‌স এর সদস্য ছিলেন। পরবর্তীতে দ্য বীটল্‌স ভেঙ্গে যাওয়ার পর তিনি একক ভাবে সাফল্য লাভ করেন। সঙ্গীতে তার অবদানের জন্য তাকে রাণী এলিজাবেথ নাইট খেতাব প্রদান করেন।
সিটি লাইট্‌স

সিটি লাইটস (ইংরেজি: City Lights) হলো ১৯৩১ সালে মুক্তিপ্রাপ্ত মার্কিন নির্বাক প্রণয়ধর্মী হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। ছবিটি পরিবেশনা করেছে ইউনাইটেড আর্টিস্ট্‌স। এতে শ্রেষ্ঠাংশে অভিনয় করেন চার্লি চ্যাপলিন, ভার্জিনিয়া চেরিল এবং হ্যারি মেয়ার্স।
চ্যাপলিন ১৯২৮ সালে এই ছবির চিত্রনাট্য রচনা করার সময় সবাক চলচ্চিত্র মুক্তি পেতে শুরু করে, কিন্তু তিনি নির্বাক চলচ্চিত্র নির্মাণের সিদ্ধান্তে অটল থাকেন। এই ছবির দৃশ্যায়ন শুরু হয় ১৯২৮ সালের ডিসেম্বর মাসে এবং ১৯৩০ সালের সেপ্টেম্বর মাসে তা শেষ হয়। "সিটি লাইট্‌স" চলচ্চিত্রের জন্য চ্যাপলিন প্রথম চলচ্চিত্রের সুর করেন এবং আর্থার জনস্টনের সাথে ছয় সপ্তাহ সময় ধরে তা রচনা করেন। অন্ধ ফুলওয়ালীর জন্য রচিত প্রধান শীর্ষ গান, "লা ভায়োলেতেরা", স্প্যানিশ সুরকার হোসে পাদিয়ার সুর থেকে নেওয়া। চ্যাপলিন পাদিয়াকে ক্রেডিট না দেওয়ার কারণে তার করা একটি মামলায় হেরে যান।
"সিটি লাইট্‌স" ছবিটি ১৯৩১ সালের ৩০ জানুয়ারি মুক্তির পর প্রায় ৫ মিলিয়ন মার্কিন ডলার আয় করে বাণিজ্যিকভাবে সফল হয় এবং ইতিবাচক সমালোচনা লাভ করে। বর্তমান সময়ে অনেক সমালোচক মনে করেন এটি শুধু চ্যাপলিনের অভিনয় জীবনের সর্বোচ্চ অর্জনই নয়, বরং সর্বকালের সেরা চলচ্চিত্রের একটি। ১৯৯১ সালে লাইব্রেরি অব কংগ্রেস "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনা করে ছবিটিকে মার্কিন যুক্তরাষ্ট্রের ন্যাশনাল ফিল্ম রেজিস্ট্রিতে সংরক্ষণের জন্য নির্বাচন করে। ২০০৭ সালে আমেরিকান ফিল্ম ইনস্টিটিউটের করার সর্বকালের সেরা মার্কিন চলচ্চিত্রের তালিকায় ছবিটি ১১তম স্থান অধিকার করে। ১৯৪৯ সালে চলচ্চিত্র সমালোচক জেমস অ্যাজি এই ছবির শেষ দৃশ্যকে "সেলুলয়েডে করা সেরা একক অভিনয়" বলে উল্লেখ করেন।
চ্যাপলিনের পূর্ববর্তী চলচ্চিত্র "দ্য সার্কাস" ১৯২৮ সালে মুক্তি পায়। এটি ছিল নির্বাক চলচ্চিত্রের ইতিহাসের সর্বশেষ চলচ্চিত্র এবং এর পরপরই সবাক চলচ্চিত্রের যাত্রা পূর্ণ উদ্দ্যমে শুরু হয়। ইউনাইটেড আর্টিস্টসের মালিক হিসেবে তিনি নিজেই প্রযোজক ও পরিবেশক হওয়ায় তিনি "সিটি লাইট্‌স" ছবিটিকেও নির্বাক চলচ্চিত্র হিসেবে নির্মাণের সিদ্ধান্ত নেন। প্রযুক্তিগতভাবে চলচ্চিত্রটি কয়েকটি বিষয়ের মিশ্রণ, যেমন এর সঙ্গীতে সামঞ্জস্যপূর্ণ গান, শব্দের ইফেক্ট এবং সবাক চলচ্চিত্রের মত কিছু স্পষ্ট শব্দও রয়েছে। সংলাপগুলোও পর্দায় উপস্থাপন করা হয়। চ্যাপলিন প্রথমে উদ্ভাবক ইউজিন অগাস্টিন লস্টের সাথে ১৯১৮ সালে সবাক চলচ্চিত্র নির্মাণের ব্যাপারে আলোচনা করেন। চ্যাপলিন "কথ্য" বিষয়টিকে উড়িয়ে দেন এবং একজন প্রতিবেদককে বলেন যে তিনি "কথ্য চলচ্চিত্রকে তিন বছর সময় দিবেন"। তিনি তার লিটল ট্রাম্প চরিত্রকে কীভাবে সবাক চলচ্চিত্রের সাথে খাপ খাওয়াবেন সেই ব্যাপারে সচেতন ছিলেন।
১৯২৮ সালের প্রথম দিকে চ্যাপলিন হ্যারি কারের সাথে এই ছবির গল্প রচনা শুরু করেন। "দ্য সার্কাস" এর সাফল্যের পর চ্যাপলিন এই গল্পের প্রাথমিক ধারণা গ্রহণ করেন, যেখানে সার্কাসের একজন সং অন্ধ হয়ে যান এবং যাকে তার যুবতী মেয়ের কাছ থেকে এই দুর্বলতা লুকানোর জন্য ভান করতে হবে। এই চরিত্রটি অন্ধ তরুণী চরিত্রের অনুপ্রেরণা। এই চলচ্চিত্রের প্রথম যে দৃশ্যের কথা চ্যাপলিনের মাথায় আসে তা হল সদ্য আরোগ্য অন্ধ তরুণীটি প্রথমবারের মত লিটল ট্রাম্পকে দেখবে। সবগুলো দৃশ্যের অনেক বিস্তারিত বর্ণনা লেখা হয় এবং চ্যাপলিন মনে করেন এটি পুরো চলচ্চিত্রের প্রাণ।
সিদাদ দি দেউস (চলচ্চিত্র)

সিদাদ দি দেউস (; বাংলা: দেবতার শহর) অস্কার মনোনীত ব্রাজিলীয় চলচ্চিত্র। পরিচালনায় ফারনান্দো মেইরেলেস এবং কাটিয়া লান্ড। ২০০২-এ মুক্তি পায় ব্রাজিলে, আন্তর্জাতিকভাবে ২০০৩-এ। ১৯৯৭ সালে প্রকাশিত পাউলো লিন্‌স-এর উপন্যাস "সিদাদ দি দেউস" অবলম্বনে চিত্রনাট্য লিখেন ব্রাউলিও মানতোভানি। সিনেমার ট্যাগলাইন হল, "যুদ্ধ করুন এবং আপনি কখনো বেঁচে থাকবেন না ... পালিয়ে যান এবং আপনি আর কখনো পালিয়ে যেতে পারবেন না"
চলচ্চিত্রটি এ পর্যন্ত বহু আন্তর্জাতিক ও জাতীয় পুরস্কার অর্জন করেছে। সেরা চিত্রনাট্য, সেরা চিত্রগ্রহণ, সেরা সম্পাদনা, সেরা পরিচালক- এ চার ক্যাটাগরিতে ২০০৪ সালে একাডেমি পুরস্কার মনোনয়ন পায়।
এ ছবির অধিকাংশ অভিনেতাই আগে কখনও অভিনয় করেননি। পরিচালক সিদাদ দি দেউস বস্তির অধিবাসী বেশ কয়েকজনকে দিয়ে অভিনয় করিয়েছেন।
বিখ্যাত মার্কিন চলচ্চিত্র সমালোচক রজার ইবার্ট এই ছবিকে মার্টিন স্কোরসেজি পরিচালিত গুডফেলাস ছবির সাথে তুলনা করেছেন এবং তিনি মনে করেন এটি সে ধরনের তুলনার যোগ্য। তার মতে এই ছবি সৃজনশীল অনেক কিছু করতে পেরেছে।
সমালোচনা সংগ্রাহক রটেন টম্যাটোস-এ রেটিং ৯২% অর্থাৎ শতকরা ৯২ জন সমালোচকই প্রশংসা করেছেন। এম্পায়ার ম্যাগাজিন ২০০৩ সালের সেরা সিনেমা হিসেবে স্বীকৃতি দিয়েছ। আর টাইম ম্যাগাজিন একে সর্বকালের সেরা ১০০ ছবির তালিকায় স্থান দিয়েছে।
দ্য ক্রাউড (১৯২৮-এর চলচ্চিত্র)

দ্য ক্রাউড () একটি মার্কিন নির্বাক চলচ্চিত্র। কিং ভিডর এটি পরিচালনা করেন। ছবিটি ১৯২৮ সালে প্রেক্ষাগৃহে মুক্তি পায়। 
প্রভাবশালী ছবিটি প্রচুর প্রশংসা পায় এবং Unique and Artistic Production ক্যাটেগরিতে অস্কার পুরস্কারের জন্য মনোনয়ন পায়।
কাহিনীর নায়ক নিউ ইয়র্ক শহরের এক উচ্চাভিলাষী কিন্তু উচ্ছৃঙ্খল অফিস কর্মচারী জন সিম্‌স (অভিনয়ে জেমস মারি) যে ম্যারি নামের এক তরুণীকে (অভিনয়ে এলেয়ানর বোর্ডম্যান) বিয়ে করে। তারা সংসার শুরু করে ও বৈবাহিক জীবনের টানাপোড়েন, আর্থিক ক্ষতি, ও অন্যান্য ট্রাজেডি সামলাতে হিমশিম খায়। আর সবকিছুর পটভূমিতে থাকে বড় শহর নিউ ইয়র্কের নামহীন, দয়ামায়াহীন মানুষের দঙ্গল।
ডেকালোগ

ডেকালোগ () পোলীয় চলচ্চিত্র সিরিজ যা মূলত টেলিভিশন মিনিসিরিজ হিসেবে নির্মাণ করা হয়েছিল। ছবিটি পরিচালনা করেছেন বিখ্যাত পোলীয় পরিচালক ক্রিস্তফ কিয়েশ্‌লফ্‌স্কি। প্রতিটি ১ ঘণ্টা করে মোট ১০টি ছবির সমন্বয়ে ডেকালোগ গঠিত হয়েছে। প্রতিটি খণ্ড "টেন কমান্ডমেন্ট্‌স"-এর একটি কমান্ডমেন্টকে নির্দেশ করে। কমেন্ডমেন্টটির অর্থ উদ্ধার করার জন্যই খণ্ডটির কাহিনী আবর্তিত হয়। এই ছবিগুলোতে কমান্ডমেন্টের কাহিনীকে আধুনিক পোল্যান্ডের পটভূমিতে তুলে ধরা হয়েছে। স্ট্যানলি কুব্রিক এর মতে ডেকালোগ-ই একমাত্র "মাস্টারপিস" সিনেমা যা তিনি চিন্তা করতে পারেন।
টোকিও সাবওয়ে

টোকিও সাবওয়ে বিশ্বের সবচাইতে দ্রুত পরিবহন ব্যবস্থার মধ্যে অন্যতম। যে পথে প্রায় ৮০ লক্ষ লোক প্রতিদিন যাতায়াত করে।
মস্কো মেট্রো

মস্কো মেট্রো () রাশিয়ার রাজধানী মস্কোর প্রায় সমগ্র এলাকা জুড়ে বিস্তৃত পাতাল ট্রেন ব্যবস্থা। এটি বিশ্বের ব্যস্ততম মেট্রো। ১৯৩৫ সালে এটি চালু হয়। এর স্টেশনগুলির কারুকাজময় নকশা বিখ্যাত। স্টেশনগুলিতে সমাজতান্ত্রিক বাস্তবতাবাদী অনেক শিল্পকর্ম টাঙানো আছে। , এই মেট্রো ব্যবস্থাতে ২০৬টি বিরতিস্থল বা স্টেশন আছে এবং এর রেলপথের মোট দৈর্ঘ্য ।
সিউল সাবওয়ে

সিউল সাবওয়ে দক্ষিণ কোরিয়া রাষ্ট্রের রাজধানী সিউলের পাতাল ট্রেন।
সিওল মেট্রোপলিটন পাতাল রেলটি একটি মেট্রোপলিটন রেলওয়ে ব্যবস্থা যা ২৩ টি দ্রুত ট্রানজিট, হালকা মেট্রো, যাত্রী রেল এবং উত্তর-পশ্চিম দক্ষিণ কোরিয়ায় অবস্থিত লোক মোভার লাইনের সমন্বয়ে গঠিত। সিস্টেমটি জিওঙ্গি প্রদেশের ইনচিয়ন মহানগর এবং উপগ্রহ শহরগুলি সহ সিওল মেট্রোপলিটন অঞ্চলটির বেশিরভাগ অংশে কাজ করে। নেটওয়ার্কের কয়েকটি আঞ্চলিক লাইনগুলি সিওল মেট্রোপলিটন অঞ্চল পেরিয়ে উত্তর চুঙ্গনাম প্রদেশ এবং পশ্চিম গাংওয়ান প্রদেশের গ্রামাঞ্চলে বিস্তৃত, যা রাজধানী থেকে ১০০ কিলোমিটার দূরে অবস্থিত।
এমিল জোলা

এমিল জোলা () (জন্ম: এপ্রিল ২, ১৮৪০, প্যারিস, ফ্রান্স - মৃত্যু: সেপ্টেম্বর ২৯, ১৯০২ প্যারিস, ফ্রান্স) পিতা ইতালীয় এবং মাতা ছিলেন ফরাসি। ঊনবিংশী শতাব্দীর একজন ফরাসি ঔপন্যাসিক। বিশ্বের "ঔপন্যাসিকদের ঔপন্যাসিক" হিসেবে খ্যাত ছিলেন তিনি। ১৮৭১ থেকে ১৮৯৩ খ্রিষ্টাব্দ পর্যন্ত তার প্রসিদ্ধ উপন্যাসমালা 'লে রুঁগ-মাকার' (Les Rougon-Macquart) ২০ খণ্ডে প্রকাশিত হয়। এগুলির মধ্যে কয়লাখনির শ্রমিকদের নিয়ে লিখিত 'ঝে য়ারমিনাল' তার শ্রেষ্ঠ সাহিত্যকীর্তি রূপে স্বীকৃত। প্রকৃতিবাদী চিন্তাধারার অত্যন্ত জোরালো প্রবক্তা ছিলেন তিনি। ফ্রান্সের রাজনৈতিক উদারনৈতিকতার জন্য সবসময় কাজ করেছেন এমিল জোলা। "দ্য আর্থ" (বাংলায় অনুদিত গ্রন্থ মাটি) বা "দ্য জার্মিনাল" (বাংলায় অনুদিত গ্রন্থ অঙ্কুর) এর মতো উপন্যাস সহ আরো অনেক কালজয়ী উপন্যাসের রচয়িতা ছিলেন এমিল জোলা। জীবনের শুরুতে তিনি ফরাসি শুল্ক বিভাগের একজন করণিক ছিলেন।
তিব্বত

তিব্বত (তিব্বতি ভাষায়: བོད་, আ-ধ্ব-ব: [pʰø̀ʔ] "ফ্যো’") বা শিচাং (চৈনিক: 西藏 "শিৎসাং") গণচীনের একটি স্বশাসিত অঞ্চল। মধ্য এশিয়ায় অবস্থিত এ অঞ্চলটি তিব্বতীয় জনগোষ্ঠীর আবাসস্থল। তিব্বতীয় মালভূমির গড় উচ্চতা ১৬,০০০ ফুট; যার কারণে এই অঞ্চলকে পৃথিবীর ছাদও বলা হয়।
প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।
তিব্বতের অধিকাংশ মানুষ বৌদ্ধধর্মাবলম্বী। তিব্বতি জনগোষ্ঠী মহাযান মতে তিব্বতি বৌদ্ধধর্ম চর্চা করে থাকে।
উদয় শঙ্কর

উদয় শঙ্কর ()(জন্ম ৮ ডিসেম্বর ১৯০০-মৃত্যু ২৬ সেপ্টেম্বর ১৯৭৭)। একজন ভারতীয় নৃত্যশিল্পী, নৃত্য পরিকল্পক, অভিনেতা।তিনি ভারতীয় নৃত্যশৈলী, ভারতীয় জাতীয় নৃত্যের ইউরোপীয় থিয়েটারস সমন্বয় পদ্ধতি গ্রহণের জন্য সুপরিচিত। ভারতীয় শাস্ত্রীয় এবং উপজাতীয় নৃত্যের উপাদানগুলির সাথে সমন্বয় করেন, যা তিনি পরবর্তী কালে ভারত, ইউরোপ এবং মার্কিন যুক্তরাষ্ট্রে ১৯২০ থেকে ১৯৩০ সালে জনপ্রিয় করান।। তিনি ভারতে আধুনিক নৃত্যের একজন অগ্রগামী ছিলেন।
উদয়শঙ্কর একটি বাঙালি পরিবারে উদয়পুর রাজস্থানে জন্ম গ্রহণ করেন। তার পুরো নাম উদয়শঙ্কর চৌধুরী। তার বাবা পণ্ডিত শ্যামশঙ্কর চৌধুরী ছিলেন বাংলাদেশের যশোর জেলার নড়াইল মহকুমার কালিয়া গ্রামের অধিবাসী। পণ্ডিত শ্যামশঙ্কর যখন ঝালাওয়ারের মহারাজার ব্যক্তিগত সচিব হিসেবে কাজ করছিলেন তখন উদয় শঙ্করের জন্ম হয়। উদয়ের শৈশব বেশিরভাগই তার মা এবং ভাইবোনদের সাথে নুসরাতপুরে তার মায়ের বাড়িতে কাটিয়েছিলেন।তার পিতার কাজ তাকে নিয়মিতভাবে শহরে স্থানান্তর করতে বাধ্য করেছিল। ফলস্বরূপ, উদয়কে নসরতপুর, গাজীপুর, বারাণসী ও ঝালওয়ার মতো বিভিন্ন স্কুলে পরিবর্তন করতে হয়েছিল। যদিও উদয়কে অল্প বয়সে নাচতে দেখা যায় না, তবে গাজীপুরে তার বিদ্যালয়ে সংগীত ও ফটোগ্রাফির মত অন্যান্য শিল্পীগুলির সাথে তার সম্পর্ক। তার পিতা, পণ্ডিত শ্যাম শঙ্কর ছিলেন শিল্পবোদ্ধা প্রাজ্ঞজন।তার কাছে নৃত্যকলা ছিল একাধারে শিল্প এবং পুজা ও উপাসনা। উদয় সহজাতভাবে চিত্রকলা ও নৃত্যকলার প্রতি অত্যন্ত অণুরক্ত ছিলেন। ১৯১৮ সালে উদয়কে মুম্বাইয়ের জে জে স্কুল অব আর্টস এবং পরে গান্ধর্ব মহাবিদ্যালয়ে প্রশিক্ষণের জন্য পাঠানো হয়। এর পর তিনি উচ্চতর প্রশিক্ষণের জন্য লন্ডনের রয়েল কলেজ অব আর্টস্ এ যান। এখানে তিনি প্রাচ্য ও পাশ্চাত্যের চিত্রকলা ও নৃত্যকলার বিষয়ে তাত্ত্বিক ও ব্যবহারিক জ্ঞান অর্জন করেন। রয়েল কলেজ অব আর্টস্ এর বৃত্তি নিয়ে উদয় চিত্রকলা বিষয়ে উচ্চতর অধ্যয়নের জন্য রোমে যান।
উদয়শঙ্কর তার নাচের সঙ্গী অমলার সঙ্গে বিবাহ করেন। ১৯৪২ সালে তার প্রথম সন্তান, আনন্দ শঙ্কর জন্মগ্রহণ করে এবং ১৯৫৫ সালে, তার কন্যা মমতা শংকর জন্মগ্রহণ করে।তিনি তার পুত্র,আনন্দ শঙ্কর খুব অল্প বয়সে গান গাওয়ার আরম্ভ করেছিলেন এবং একজন সঙ্গীতজ্ঞ এবং সুরকার হন। অন্যদিকে, তার কন্যা,মমতা শঙ্কর নৃত্য শেখেন এবং একটি বিখ্যাত অভিনেত্রী হয়ে ওঠেন। ১৯৪৮ সালে উদয় লিখেছিলেন, 'কল্পনা',তারই দ্বারা নির্মিত এবং পরিচালিত, ভারতের প্রথম চলচ্চিত্র মূলত শাস্ত্রীয় নৃত্যশিল্পী প্রধান চরিত্রে। তার স্ত্রী প্রধান চরিত্রটি করেন। যদিও চলচ্চিত্রটি বক্স অফিসে ভাল না করলেও, এটি পরে অনেক সমালোচক ও চলচ্চিত্র প্রেমীদের দ্বারা স্বীকৃত এবং প্রশংসিত হয়, যা ২০০৯ সালে ডিজিটাল পুনঃস্থাপন করা হয়।আকর্ষণীয়ভাবে, এই চলচ্চিত্রটিও পদ্মিনির পর্দা অভিব্যক্তিটি চিহ্নিত করে, পরে দক্ষিণ ভারতে তিনি সবচেয়ে বিখ্যাত অভিনেত্রী হন।
১৯৮৩ সালে, উদয়ের ছোট ভাই ও কিংবদন্তি সিতার পণ্ডিত রবি শংকর নতুন দিল্লিতে একটি বড় উৎসব পালন করেন যা চার দিন ধরে চলে। অনুষ্ঠানটি "উদয়-ইয়উথ উৎসব" নামে পরিচিত এবং অনেক বিখ্যাত নৃত্যশিল্পী ও সঙ্গীতশিল্পীকে আকর্ষণ করে। উৎসবে উদয়শঙ্করের ছাত্ররা অংশগ্রহণ করেন এবং অর্কেস্ট্রার সঙ্গীত প্রদর্শনী হয়, যা গঠিত করেন কিংবদন্তি সিতার পণ্ডিত রবি শংকর নিজে।
শ্রীনগর উপজেলা

শ্রীনগর বাংলাদেশের মুন্সীগঞ্জ জেলার অন্তর্গত একটি উপজেলা।
উত্তরে সিরাজদিখান উপজেলা এবং ঢাকা জেলার নবাবগঞ্জ উপজেলা, দক্ষিণে পদ্মা নদী, লৌহজং উপজেলা ও মাদারীপুর জেলার শিবচর উপজেলা, পূর্বে সিরাজদিখান উপজেলা ও লৌহজং উপজেলা, পশ্চিমে পদ্মা নদী, ঢাকা জেলার নবাবগঞ্জ উপজেলা ও দোহার উপজেলা।
শ্রীনগর উপজেলা প্রতিষ্ঠার তারিখ ১২ আগস্ট ১৯৮৩। উপজেলার আয়তন ২০২ বর্গ কিলোমিটার। ইউনিয়নের সংখ্যা ১৪টি। গ্রাম ১৪৭টি, মৌজা ১০২টি, ওয়ার্ড/গ্রাম সরকার ১২৬টি।
ইউনিয়নগুলো হলো:
শ্রীনগর, শ্যামসিদ্ধি, ষোলঘর, কুকুটিয়া, তন্তর, আটপাড়া, রাঢ়ীখাল, ভাগ্যকুল, বাঘড়া, কোলাপাড়া, পাটাভোগ, হাঁসাড়া, বীরতারা, বাড়ৈখালী
শ্রীনগররের প্রাচীন নাম রায়েসবর। নবাব মীর কাসিম কর্তৃক নিযুক্ত বাংলা বিহার উড়িশ্যার গভর্নর লালা কীর্তিনারায়ণ বসু রায়েসবরের শ্রীবৃদ্ধি করে এর নামকরণ করেন শ্রীনগর। তিনি শ্রীনগর তথা বিক্রমপুরে একটি মনোরম প্রাসাদ নির্মাণ করেন যা বর্তমানে শ্রীনগর পাইলট স্কুল ভবন হিসেবে পরিচিত।
শ্রীনগররের সাংষ্কৃতিক অঙ্গন প্রাচীন কাল হতেই সরগরম। এখানে যাত্রা, থিয়েটর,পালাগান, জারিগান, সারিগাণ,প্রাচীন কাল হতেই প্রচলিত। উপমহাদেশ খ্যাত শ্রীনগরের রথযাত্রার উৎসবে দেশের বিভিন্ন অঞ্চল থেকে জনসমাবেশ ঘটত। নিপুণ কারুকার্য খচিত কাঠ ও টিনের মনোরম ঘরবাড়ি এবং আসবাবপত্র তৈরি এ অঞ্চলের প্রধান ঐতিহ্য। কাঠের কারুকার্যময় পানসি নৌকা, মাটির তৈরি নানা রকম খেলনা, পুতুল,হাড়ি-পাতিল প্রভৃতির জন্য এ অঞ্চল বিখ্যাত। শ্রীনগর তাঁতশিল্প দেশের অন্যতম ঐতিহ্য।এছাড়া শ্রীনগরে তৈরি তামা কাসার জিনিসপত্র বিখ্যাত।
বেশিরভাগ প্রবাসী মানুষদের হতে আয়। এছাড়া ব্যবসা, কৃষিও রয়েছে।
সিরাজদিখান উপজেলা

সিরাজদিখান বাংলাদেশের মুন্সীগঞ্জ জেলার অন্তর্গত একটি উপজেলা।
এই উপজেলার উত্তরে ঢাকা জেলার কেরানীগঞ্জ উপজেলা, দক্ষিণে লৌহজং উপজেলা ও শ্রীনগর উপজেলা, পূর্বে টংগিবাড়ী উপজেলা ও নারায়ণগঞ্জ সদর উপজেলা, পশ্চিমে শ্রীনগর উপজেলা ও ঢাকা জেলার নবাবগঞ্জ উপজেলা।
সিরাজদিখান উপজেলায় মোট ইউনিয়নের সংখ্যা ১৪ টি। 
চিত্রকোট, শেখর নগর, রাজানগর, কেয়াইন, বাসাইল, রশুনিয়া, লতব্দী, বালুচর, ইছাপুর, বয়রাগাদি, মালখানগর, মধ্যপাড়া, জৈনসার, কোলা
মুন্সীগঞ্জ এবং শ্রীনগর এ দুটি থানা নিয়ে ১৮৪৫ খ্রি: মুন্সীগঞ্জ মহকুমা স্থাপিত হয়। তখন সিরাজদিখান এলাকাটি শ্রীনগর থানার আওতাভুক্ত ছিল। পূর্বে এই স্থানের নাম ছিল ইদ্রাকপুর। ১৮৫৭ সালের। ১৯১২ খ্রি: পর্যন্ত সিরাজদিখান বন্দরে কয়েকটি দোকানঘর ও বাজারঘর ব্যতীত বিশেষ কোনউন্নতিহয়নি। ১৮৭২ সালে সমগ্র ঢাকা জেলায় মোট থানার সংখ্যা ছিল মাত্র ১৯টি। ১৯২১ সালের জরিপে দেখা যায় ঢাকা জেলায় তখন মোট থানা ছিল ৩৫টি। এই ৩৫টি’ রমধ্ যেতখন সিরাজদিখান ছিল অন্যতম। ১৯১৪-১৫ সালের দিকে সিরাজদিখানথানা ও সিরাজদিখান সাবরেজিষ্টার অফিস স্থাপিত হয়। ১৯৮২ সালের ১৫ই ডিসেম্বর তৎকালীন রাষ্ট্রপতি হুসেইন মোহাম্মদ এরশাদের এক আদেশ বলে সিরাজদিখান উন্নিত থানায় রূপান্তর হয়। ইহার পর হতেই উপজেলা হিসাবে সিরাজদিখান স্বীকৃত।
লৌহজং উপজেলা

লৌহজং বাংলাদেশের মুন্সীগঞ্জ জেলার অন্তর্গত একটি উপজেলা।
লৌহজং এর অবস্থান ২৩.৪৬৬৭ ডিগ্রি উত্তর ৯০.৩৪১ ডিগ্রি পূর্ব। লৌহজং এর আয়তন ১৩০.১২ বর্গ কিলোমিটার এবং এখানে প্রায় ২৬,৫৭০টি পরিবারের বাস রয়েছে। উত্তরে শ্রীনগর উপজেলা ও সিরাজদিখান উপজেলা, দক্ষিণে পদ্মা নদী, শরীয়তপুর জেলার জাজিরা উপজেলা, পূর্বে টংগিবাড়ী উপজেলা, পশ্চিমে মাদারীপুর জেলার শিবচর উপজেলা।
লৌহজং এর প্রশাসনিক এলাকা ১৩০.১২ বর্গ কিলোমিটার/ ৫০.২৪ বর্গ মাইল জুড়ে বিস্তৃত।
লৌহজং উপজেলায় মোট ইউনিয়নের সংখ্যা ১০টি।
মেদিনীমন্ডল, খিদিরপাড়া, বৌলতলী, কলমা, গাওদিয়া, বেজগাঁও, কনকসার, লৌহজং-তেউটিয়া, কুমারভোগ, হলদিয়া। এর মধ্যে আটটি ইউনিয়ন লৌহজং থানার আওতাধীন। মেদিনীমণ্ডল ও কুমারভোগ ইউনিয়ন পদ্মা সেতু উত্তর থানার আওতাধীন। 
নামকরণ:
লৌহজং এর দিঘলী বাজারে একসময় কলকাতা হতে নৌপথে লৌহসামগ্রী আমদানি হতো। এখানে লৌহজাত সামগ্রীর ব্যবসা এতই প্রসার লাভ করেছিল যে, এই অঞ্চল ‘লোহালক্কড় ব্যবসা জংশনে’ পরিণত হয়েছিল বলে জানা যায়। লৌহ ও জংশন শব্দ দু’টির সংযোগে লৌহজং শব্দটির উৎপত্তি বলে অধিকাংশের ধারণা।
উপজেলা সৃষ্টির তারিখ:
১৯৮২ সালে ১২ই ডিসেম্বর লৌহজংকে উন্নীত থানা হিসেবে ঘোষণা দেয়া হয় এবং ১৯৮৩ সালে উপজেলায় রূপান্তরিত হয়।
এ উপজেলার বর্তমান জনসংখ্যা ১,৬৭,৭৪৩+ জন। এর মধ্যে পুরুষঃ ৮২,৫০২+ জন এবং নারীঃ ৮৫,২৪১+ জন।
এ উপাজেলার বর্তমান শিক্ষার হার ৫৫%+
লৌহজং উপজেলার অর্থনীতি মূলত কৃষিভিত্তিক। তবে অনেক মানুষ প্রবাসে থাকেন। আবার ব্যবসায় জড়িত মানুষও অনেক।
টংগিবাড়ী উপজেলা

টংগিবাড়ী উপজেলা বাংলাদেশের মুন্সীগঞ্জ জেলার অন্তর্গত একটি উপজেলা।
এই উপজেলার উত্তরে নারায়ণগঞ্জ জেলার নারায়ণগঞ্জ সদর উপজেলা, দক্ষিণে পদ্মা নদী এবং শরীয়তপুর জেলার নড়িয়া উপজেলা ও জাজিরা উপজেলা, পূর্বে মুন্সীগঞ্জ সদর উপজেলা, পশ্চিমে লৌহজং উপজেলা ও সিরাজদিখান উপজেলা।
টংগিবাড়ী উপজেলায় মোট ইউনিয়নের সংখ্যা ১৩ টি।
মুন্সীগঞ্জ সদর উপজেলা

মুন্সীগঞ্জ শহর বাংলাদেশের মুন্সীগঞ্জ জেলার অন্তর্গত একটি ছোট শহর ও ও মুন্সীগঞ্জ জেলার প্রধান উপজেলা।
এই উপজেলার উত্তরে নারায়ণগঞ্জ জেলার নারায়ণগঞ্জ সদর উপজেলা, বন্দর উপজেলা, ও সোনারগাঁও উপজেলা, দক্ষিণে পদ্মা নদী ও শরীয়তপুর জেলার ভেদরগঞ্জ উপজেলা ও নড়িয়া উপজেলা, পূর্বে মেঘনা নদী, গজারিয়া উপজেলা ও চাঁদপুর জেলার মতলব উত্তর উপজেলা, পশ্চিমে টংগিবাড়ী উপজেলা ও শরীয়তপুর জেলার নড়িয়া উপজেলা।
মুন্সীগঞ্জ সদর উপজেলায় মোট ইউনিয়নের সংখ্যা ০৯ টি।
আধারা চর, কেওয়ার, পঞ্চসার, বজ্রযোগিনী, বাংলা বাজার, মহাখালী, মোল্লাকান্দি, রামপাল, শিলই।
গজারিয়া উপজেলা

গজারিয়া উপজেলা বাংলাদেশের মুন্সীগঞ্জ জেলার একটি প্রশাসনিক এলাকা। এটি একটি সুপ্রাচীন জনপদ।
গজারিয়া উপজেলার উত্তরে নারায়ণগঞ্জ জেলার সোনারগাঁও উপজেলা ও কুমিল্লা জেলার হোমনা উপজেলা, দক্ষিণে চাঁদপুর জেলার মতলব উত্তর উপজেলা, পূর্বে কুমিল্লা জেলার দাউদকান্দি উপজেলা ও মেঘনা উপজেলা, পশ্চিমে মুন্সীগঞ্জ সদর উপজেলা ও নারায়ণগঞ্জ জেলার সোনারগাঁও উপজেলা।
১৯৫৪ সালে গজারিয়া থানা প্রতিষ্ঠিত হয়ে ১৯৮৩ সালে এটি উপজেলায় রুপান্তরিত হয়। এই উপজেলায় মোট ৮টি ইউনিয়ন, ১১৪টি মৌজা এবং ১২০টি গ্রাম রয়েছে।
ইউনিয়নগুলো হলো:
টেংগারচর, বালুয়াকান্দি, ভবেরচর, বাউশিয়া, গজারিয়া, হোসেন্দী, ইমামপুর, গুয়াগাছিয়া
২০১১ সালের আদমশুমারী অনুসারে এখানকার লোকসংখ্যা ১,৩৮,১০৮ জন; যার মধ্যে পুরুষ ৬৯,৬৯৮ জন এবং মহিলা ৬৮,৪১০ জন। এখানে মোট মুসলমান ১,৩৩,৪৫৩ জন, হিন্দু ৪,৬৩১ জন এবং অন্যান্য ৩০ জন।
শিক্ষা প্রতিষ্ঠান:
মাল্টা

মাল্টা (, ; ), আনুষ্ঠানিকভাবে হিসাবে প্রজাতন্ত্রী মাল্টা পরিচিত ( ) একটি প্রজাতান্ত্রিক রাষ্ট্র। এর রাজধানীর নাম ভাল্লেত্তা। দেশটির মোট আয়তন মাত্র ৩১৬ বর্গ কি.মি.। প্রধানত তিনটি দ্বীপকে একসঙ্গে করে নিয়ে এই দেশটি তৈরি হয়েছে।
মাল্টীয় ভাষা ও ইংরেজি ভূমধ্যসাগরীয় দ্বীপরাষ্ট্র মাল্টার সরকারি ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে। স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।
দেশটির মোট আয়তন মাত্র ৩১৬ বর্গকিলোমিটার। জনসংখ্যা প্রায় সাড়ে ৪ লাখ। ঘনত্বের বিচারে পৃথিবীর অন্যতম জনবহুল একটি দেশ।
দেশটির মাথাপিছু আয় প্রায় ৪৫ হাজার ৬০৬ ডলার। এর অর্থনীতির মূল চালিকা শক্তি হলো বৈদেশিক বাণিজ্য। দেশটি পৃথিবীর অন্যান্য দেশের নৌবাণিজ্যের শিপমেন্ট পয়েন্ট হিসেবে কাজ করে। এছাড়া বৈদ্যুতিক সরঞ্জাম ও টেক্সটাইল শিল্প এবং পর্যটন শিল্প এর অর্থনীতিতে গুরুত্বপূর্ণ ভূমিকা পালন করে।
ব্যারন

ব্যারন এক ধরনের সম্মান সূচক উপাধি। প্রকৃত পক্ষে ব্রিটেন এ এই উপাধির প্রথম প্রচলন হয়। সেখানে ব্যারন বলতে বুঝাতো রাজার কাছ থেকে যিনি সরাসরি কোন জমির মালিকানা পান। তবে ব্রিটেনের সব অভিজাত লোক ই ব্যারন ছিলেন না। ইউরোপের রেনেসাঁ পূর্ববর্তি সময়কালে ব্যারন উপাধি টি অত্যন্ত গুরুত্ব বহন করতো। 
সাধারণ ভাবে ব্যারন দের সামাজিক মর্যাদা সব ব্যারনের ক্ষেত্রে এক নয়। কারো কারো ক্ষেত্রে এটি একটি বড় উপাধি আবার কারো ক্ষেত্রে খুব ই নগণ্য। ইংল্যান্ড ছাড়াও জার্মানি,ফ্রান্স, ইতালি,স্পেন,স্কটল্যান্ড,আয়ারল্যান্ড এবং পর্তুগাল এ ব্যারন উপাধির প্রচলন ছিল এবং এখনো সামান্য পরিমাণে আছে।
উপাধি নিয়ে যত কথা,ইউরোপিয়ান উপাধি সমূহের বর্ণনা
কুলাউড়া উপজেলা

কুলাউড়া উপজেলা বাংলাদেশের মৌলভীবাজার জেলার সবচেয়ে বড় উপজেলা এবং একটি প্রশাসনিক এলাকা। ১৯৮২ সালে কুলাউড়া উপজেলায় উন্নীত হয়।
কুলাউড়া উপজেলার অবস্থান ২৪.৫১৬৭ ডিগ্রী উত্তর অক্ষাংশ থেকে ৯২.০৩৩৩ ডিগ্রী পূর্ব দ্রাঘিমাংশ পর্যন্ত। আয়তন ৬৭৯.২৫ বর্গ কিলোমিটার (২৬২ বর্গ মাইল)। এই উপজেলার উত্তরে ফেঞ্চুগঞ্জ উপজেলা ও বড়লেখা উপজেলা, দক্ষিণে ভারতের ত্রিপুরা, পূর্বে জুড়ী উপজেলা, পশ্চিমে রাজনগর উপজেলা ও কমলগঞ্জ উপজেলা।
কুলাউড়া উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কুলাউড়া থানার আওতাধীন।
শাহা হেলিম উদ্দিন কোরেশী নামক গ্রন্থ থেকে জানা যায় মোঘল সুবাদার এর কাছ থেকে দেওয়ানী পাওয়ার পর মনসুর গ্রামের প্রখ্যাত দেওয়ান মামন্দ মনসুরের পিতামহ মামন্দ মনোহরের ভ্রাতা মামন্তদ কুলাঅর কুমার থাকাবস্থায় মৃত্যুবরণ করেন। তার মৃত্যুর পর মামন্দ মনোহর ভ্রাতার স্মৃতি রক্ষার্থে নিজ জমিদারির পূর্বাংশে একটি বাজার প্রতিষ্ঠা করে নাম রাখেন 'কুলঅরার বাজার'। কালক্রমে 'কুলঅরার বাজার' থেকে 'কুলাউড়া' নামকরণ করা হয়েছে।
বাংলাদেশের সবচেয়ে বড় হাওর হাকালুকির বেশিরভাগ অংশ কুলাউড়ার অধীনে। এছাড়াও লংলিয়া, গোয়ালজোর ইত্যাদি উল্লেখযোগ্য হাওর। মনু সবচেয়ে বড় ও প্রধান নদী। হাওর আর নদী ছাড়া এই অঞ্চলের বেশিরভাগ স্থানই সমতল। তাছাড়া উপজেলার ভারতীয় সীমান্তবর্তী এলাকা জুড়ে পাহাড়ি বন বিস্তৃত যা কুলাউড়া পাহাড় নামে পরিচিত। পাহাড়ী জনপদ রয়েছে যার বৈচিত্রতা পরিলক্ষিত হয়।
২০০১ খ্রিষ্টাব্দের আদমশুমারী অনুযায়ী উপজেলার জনসংখ্যা ৩,৩৯,৬৭৩ জন (২০১১-তে তা হয় ৩,৬০,১৮৫ জন)। তন্মধ্যে ২০০১-এ পুরুষ ৫১.০৯ শতাংশ, এবং নারী ৪৯.৯১ শতাংশ। ২০১১ সালে পুরুষ ৪৮.৮১ এবং নারী ৫১.১৮ শতাংশ। এলাকার জনসংখ্যার সিংহভাগ মুসলমান (৭৪.২১ শতাংশ); এছাড়াও রয়েছেন হিন্দু (২৪.৫৮ শতাংশ), খ্রিস্টান (১.১২ শতাংশ) ধর্মাবলম্বী। অন্যান্য ধর্মাবলম্বী রয়েছেন ০.০৯ শতাংশ। আদিবাসীদের মধ্যে অন্যতম খাসিয়া, মণিপুরী এবং অন্যান্য আদিবাসী সম্প্রদায়, এদের সংখ্যা ৬,১৯৪ জন।
কুলাউড়া উপজেলার জনসংখ্যার ঘনত্ব প্রতি বর্গকিলোমিটারে ৬৬০ জন। জনসংখ্যা বৃদ্ধির হার ২.১০ শতাংশ (পরিবার পরিল্পনা অফিস) বা ১.৩৯ শতাংশ (জাতীয়)। 
উপজেলায় শিক্ষার হার ৫১.০৮ শতাংশ।
নদী ও হাওরগুলো মৎস্যের প্রধান উৎস। এছাড়া হাওরগুলোতে বিভিন্ন মৌসুমে প্রচুর বোরো, আউশ, আমন, শাইল ধান উৎপাদিত হয়। এছাড়া কুলাউড়া, চা শিল্পের জন্য বিখ্যাত। মৌলভীবাজার জেলায় চা বাগানের সংখ্যা অনুপাতে শ্রীমঙ্গল উপজেলার পরে কুলাউড়ার অবস্থান। কুলাউড়ায় রাবার, কমলা, আনারস, আম, কাঁঠাল এবং বাঁশ উৎপাদিত হয়।
মূলত কৃষি নির্ভর। এছাড়া বিভিন্ন পেশাজীবি সম্প্রদায় রয়েছে। এই উপজেলার অর্থকরি ফসলের মধ্যে চা অন্যতম। এছাড়া রাবারেরও উৎপাদন হয়।
সড়ক পথে মৌলভীবাজার এবং ওপর দিক থেকে বড়লেখা হয়ে রাজধানী শহর ঢাকাসহ দেশের বিভিন্ন স্থানের সাথে যোগাযোগ রয়েছে। এছাড়া রয়েছে রেল যোগাযোগ। কুলাউড়া রেল জংশন একটি প্রাচীনতম রেল জংশন।
রাজনগর উপজেলা

রাজনগর উপজেলা বাংলাদেশের মৌলভীবাজার জেলার একটি প্রশাসনিক এলাকা। রাজনগর সদর ইউনিয়ন হলো রাজনগর উপজেলার প্রাণকেন্দ্র। রাজনগরকে রাজার ভূমিও বলা হয়ে থাকে। একটি কথা এলাকায় বহুল প্রচলিত রাজার ভূমি রাজনগর, রাণী মোদের কমলা।
রাজনগর উপজেলার আয়তন: ৩৪৯.৬৩ বর্গকিলোমিটার। এ উপজেলার উত্তরে সিলেট জেলার বালাগঞ্জ উপজেলা ও ফেঞ্চুগঞ্জ উপজেলা, দক্ষিণে মৌলভীবাজার সদর উপজেলা ও কমলগঞ্জ উপজেলা, পূর্বে কুলাউড়া উপজেলা, পশ্চিমে মৌলভীবাজার সদর উপজেলা।
রাজনগর উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাজনগর থানার আওতাধীন।
প্রাচীন যুগে রাজনগর এলাকাটি কামরূপ রাজ্যের অন্তর্ভুক্ত ছিলো এবং মধ্যযুগে মোঘল সাম্রাজ্যের অন্তর্ভুক্ত ছিলো। 
রাজনগর উপজেলার মোট জনসংখ্যা ২,৩২,৬৬৬জন। এর মধ্যে পুরুষ ১,১৩,১৪৮জন ও মহিলা ১,১৯,৫১৭ জন।
রাজনগরে শিক্ষার হার ৬৭.২%। নারী শিক্ষার হার ৫২.৬%। এখানে ২টি কলেজ, ১৩টি মাধ্যমিক বিদ্যালয়, ১৪২টি প্রাথমিক বিদ্যালয়, ১৫টি স্যাটেলাইট স্কুল এবং ১৮টি মাদ্রাসা রয়েছে।
উল্লেখযোগ্য কিছু শিক্ষাপ্রতিষ্ঠান 
উপজেলার জনগোষ্ঠীর আয়ের প্রধান উৎস কৃষি।
কমলগঞ্জ উপজেলা

কমলগঞ্জ উপজেলা বাংলাদেশের মৌলভীবাজার জেলার একটি প্রশাসনিক এলাকা। রাজধানী ঢাকা থেকে এর দূরত্ব প্রায় ২০০ কিলোমিটার। কমলগঞ্জ প্রাকৃতিক সৌন্দর্যের এক অপার লীলাভূমি। এখানে রয়েছে লাউয়াছড়া জাতীয় উদ্যান, হাম হাম জলপ্রপাত, মাধবপুর লেক, সিপাহী বীর শ্রেষ্ঠ হামিদুর রহমান এর স্মৃতিসৌধ, মণিপুরি গ্রাম, ক্যামেলিয়া চা বাগান, মো. কেরামত আলী জামে মসজিদ ও নয়নাভিরাম চা বাগান। প্রকৃতিপ্রেমীদের জন্য কমলগঞ্জ একটি চমৎকার জায়গা।
কমলগঞ্জ উপজেলার অক্ষাংশ ও দ্রাঘিমাংশ । এই উপজেলার উত্তরে রাজনগর উপজেলা, দক্ষিণে ভারতের ত্রিপুরা, পূর্বে কুলাউড়া উপজেলা ও ভারতের আসাম, পশ্চিমে শ্রীমঙ্গল উপজেলা ও মৌলভীবাজার সদর উপজেলা।
কমলগঞ্জ থানা ১৯২২ সালে গঠিত হয় এবং উপজেলার মর্যাদা পায় ১৯৮৩ সালে। কমলগঞ্জ পৌরসভা গঠিত হয় ২০০০ সালে।
ভানুবিল কৃষকপ্রজা আন্দোলন কমলগঞ্জের সবচেয়ে বিখ্যাত ঐতিহাসিক ঘটনা। বাংলা ১৩০৭ সনে সংঘটিত এই ঘটনায় মণিপুরী কৃষকরা ব্রিটিশ ও তাদের পোষ্য জমিদারদের বিরুদ্ধে বিদ্রোহ ঘোষণা করে।
১৯৪৭ সালের পূর্ব অবধি ভানুগাছ সিলেট ও কমলপুরের মধ্যে সেতু বন্ধন হিসাবে কাজ করতো। আসাম থেকে ত্রিপুরা যাবার মূল রাস্তাটি ছিলো এই ভানুগাছ পরগনার বুক চিড়ে।
যুগ যুগ ধরে এলাকা পূর্ব ভারতের খাদ্য ভাণ্ডার হিসেবে পরিচিতি ছিল, এলাকায় উৎপাদিত চায়ের কদর ছিলো মহারানী ভিক্টোরিয়ারও রন্ধন শালা পর্যন্ত।
৪৭-এ দেশ ভাগের সময় তৎকালীন দক্ষিণ সিলেট মহকুমা পূর্ববঙ্গের অন্তর্ভুক্ত হলে স্বাভাবিক নিয়মেই সেই সময়ের ভানুগাছ পরগনা তথা কমলগঞ্জ থানা পূর্ববঙ্গের একটি সীমান্ত এলাকায় পরিণত হয়। আসাম থেকে ত্রিপুরা যাবার মূল রাস্তাটি হঠাৎ বন্ধ হয়ে যাওয়ায় সেই সময়ের শিল্প শহর ভানুগাছ অতি দ্রুত একটি অবহেলিত ও অনুন্নত এলাকা হয়ে উঠে। ৪৭ উত্তর সময়ে এই এলাকাটি নিষ্প্রভ হয়ে গেলে জন মানসে তীব্র একটা অসন্তোষ দানা বাধে আর এই সময়ে উক্ত এলাকার মানুষের অধিকার আদায় ও এলাকার উন্নয়ন কর্মকাণ্ডকে এগিয়ে নিতে এগিয়ে আসেন আলহাজ্ব মো. কেরামত আলী।
কমলগঞ্জ উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কমলগঞ্জ থানার আওতাধীন।
বাংলাদেশের ১৯৯১ সনের লোক আদমশুমারী অনুসারে কমলগঞ্জ উপজেলার জনসংখ্যা হলো ১৯১,৬৭২ জন। এর মধ্যে পুরুষ ৫১% এবং নারী ৪৯%। জনসংখ্যার ৬২.৯২% মুসলিম, ৩৬.০৯% হিন্দু, ০.০৪% বৌদ্ধ, ০.৮৮% খ্রিষ্টান এবং অন্যান্য ০.০৭%।
কমলগঞ্জ উপজেলায় সিলেটি ছাড়াও নানান জাতি ও আদিবাসী জনগোষ্টী বাস করেন। যেমন বাঙালি, বিষ্ণুপ্রিয়া মণিপুরি, মণিপুরি বা মৈতৈ, মণিপুরি মুসলমান বা পাঙাল, ত্রিপুরা, চা শ্রমিক, শব্দকর, খাসিয়া, হালাম ইত্যাদি।
কমলগঞ্জ উপজেলায় শিক্ষার হার ৪৮.৬%।
মূলত কৃৃৃৃষিনির্ভর। চা শিল্প এখানের অর্থনীতির এক বিশাল চালিকা শক্তি।
রাজধানী ঢাকা থেকে এর দূরত্ব প্রায় ২০০ কিলোমিটার। সড়ক ও রেল দুই ভাবেই কমলগঞ্জ-এ পৌঁছানো যায়।
কমলগঞ্জ পোস্টকোড: ৩২২০
মৌলভীবাজার সদর উপজেলা

মৌলভীবাজার সদর উপজেলা বাংলাদেশের মৌলভীবাজার জেলার একটি প্রশাসনিক এলাকা।
১৭৭১ সালে, মৌলভী সৈয়দ কুদরতউল্লাহ তার জমিদারি ভূমি ব্যবহার করে মনু নদীর তীরে একটি বাজার স্থাপন করেছিলেন। তিনি ভোজ্যপণ্য যেমন ফলমূল ও শাকসবজী আমদানি শুরু করেছিলেন যাতে লোকেরা ক্রয়ের পাশাপাশি বিক্রি করাও সুযোগ পায়। এর অবস্থানগত কারণে এখানে ভূ ও স্থল পরিবহনের মাধ্যমে সহজে আসা যাওয়া করা যেত। সদর উপজেলা ১৮২২ সালে মৌলভীবাজার থানা নামে প্রতিষ্ঠিত হয়। ১৯১২ সালে জগাশি গ্রামে একটি ব্রিটিশবিরোধী বিক্ষোভ হয়, যা স্বামী দয়ানন্দ সংগঠিত করেছিলেন। ১৯১২ সালে ব্রিটিশবিরোধী খেলাফত আন্দোলন মৌলভীবাজারেও ছড়িয়ে পড়ে, এতে যারা উপস্থিত ছিলেন তাঁদের মধ্যে অন্যতম ছিলেন চিত্তরঞ্জন দাশ, হুসেন আহমেদ মাদানী এবং সরোজিনী নাইডু। ১৯৩২ সালে, আলী আমজাদ সরকারী বালিকা উচ্চ বিদ্যালয় একটি সরকারি বিদ্যালয় হিসাবে চালু হয়।
এই উপজেলার উত্তরে রাজনগর উপজেলা ও সিলেট জেলার ওসমানীনগর উপজেলা, দক্ষিণে শ্রীমঙ্গল উপজেলা, পূর্বে কমলগঞ্জ উপজেলা, পশ্চিমে হবিগঞ্জ জেলার নবীগঞ্জ উপজেলা।
মৌলভীবাজার সদর উপজেলায় বর্তমানে ১টি পৌরসভা ও ১২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মৌলভীবাজার সদর থানার আওতাধীন।
১৯৯১ বাংলাদেশের আদমশুমারি অনুসারে, মৌলভীবাজার সদরের জনসংখ্যা হল ২,৩৯,৩৭৮ জন। পরবর্তী আদমশুমারি অনুসারে এটি বেড়ে দাঁড়ায় ২,৮১,৫৯৩ এ। এখানে পুরুষ হল ৫২.৫৬%, এবং নারী ৪৮.৪৪%। ১৮ বছর বা তার বেশি লোক আছে ১,২৬,৩০৩ জন। এখানে ৪৫,০০০ এরও বেশি হিন্দু, ১৫০ জন বৌদ্ধ, ১৭ জন খ্রিস্টান এবং অন্যান্য ধর্মাবলম্বী ৩১১ জন লোক রয়েছেন।
বাংলাপিডিয়া অনুসারে, ১৯২৩ সালে প্রতিষ্ঠিত আলী আমজাদ সরকারী বালিকা উচ্চ বিদ্যালয় এখানকার একটি উল্লেখযোগ্য মাধ্যমিক বিদ্যালয়। মৌলভীবাজার সদরের গড় সাক্ষরতার হার ৪৮.৬%। শহরাঞ্চলের সাক্ষরতার হার ৬৫.২%, গ্রামাঞ্চলে এটি ৪৫.৭%। উপজেলায় ৫ টি কলেজের পাশাপাশি ভোকেশনাল, প্রাথমিক শিক্ষক, নার্স, যুবক, অন্ধ কল্যাণ প্রশিক্ষণ ইনস্টিটিউট রয়েছে। এখানে একটি সমবায় ইনস্টিটিউট, উদ্যান গবেষণা গবেষণা ইনস্টিটিউটও রয়েছে। এখানে ১৭টি কিন্ডারগার্টেন ছাড়াও ১৭টি প্রাথমিক বিদ্যালয় এবং ৭টি কমিউনিটি এবং স্যাটেলাইট স্কুল রয়েছে। এখানে মোট ৪২টি মাদ্রাসা রয়েছে।
মৌলভীবাজার সদরের শাহ মোস্তফা রোডে রয়েছে আবহাওয়া পর্যবেক্ষণের জন্য একটি উপকেন্দ্র। ডপলার পদ্ধতিতে উন্নীত করা এই আবহাওয়া পর্যবেক্ষণ কেন্দ্রটি তৈরিতে অর্থসহায়তা দিয়েছে জাইকা।
শরীয়তপুর সদর উপজেলা

শরীয়তপুর সদর বাংলাদেশের শরীয়তপুর জেলার অন্তর্গত একটি উপজেলা।
এই উপজেলার ভৌগোলিক অবস্থান ১৭৫.০৯ বর্গকিমি। এই উপজেলাটির উত্তরে জাজিরা উপজেলা ও নড়িয়া উপজেলা, দক্ষিণে মাদারীপুর জেলার কালকিনি উপজেলা, পূর্বে ডামুড্যা উপজেলা, ভেদরগঞ্জ উপজেলা ও নড়িয়া উপজেলা, পশ্চিমে মাদারীপুর সদর উপজেলা।
শরীয়তপুর সদর উপজেলায় ১টি পৌরসভা ও ১১টি ইউনিয়ন রয়েছে।
পৌরসভা:
ইউনিয়ন সমূহ:
গোসাইরহাট উপজেলা

গোসাইরহাট বাংলাদেশের শরীয়তপুর জেলার অন্তর্গত একটি উপজেলা।
এ উপজেলার উত্তরে ডামুড্যা উপজেলা ও ভেদরগঞ্জ উপজেলা, দক্ষিণে বরিশাল জেলার মুলাদী উপজেলা ও হিজলা উপজেলা, পূর্বে চাঁদপুর জেলার হাইমচর উপজেলা, পশ্চিমে মাদারীপুর জেলার কালকিনি উপজেলা।
এখানে বাংলাদেশের রপ্তানি কারক পাট, চিনি, পান, পিঁয়াজ, আলু, ধান, সরষা, মস্যচাষের খামার মাটির জিনিস তৈরি অনেকে ব্যবসা বাণিজ্য করে।
গোসাইরহাট উপজেলা ১টি পৌরসভা ও ৮টি ইউনিয়ন নিয়ে গঠিত।
পৌরসভা:
ইউনিয়ন সমূহ:
ডামুড্যা উপজেলা

ডামুড্যা বাংলাদেশের শরীয়তপুর জেলার অন্তর্গত একটি উপজেলা।
উত্তরে ভেদরগঞ্জ উপজেলা,দক্ষিণে গোসাইরহাট উপজেলা, পূর্বে গোসাইরহাট উপজেলা, পশ্চিমে মাদারীপুর জেলার কালকিনি উপজেলা ও শরীয়তপুর সদর উপজেলা।
সাতটি ইউনিয়ন ও একটি পৌরসভা নিয়ে ডামুড্যা উপজেলা গঠিত।
মোট জনসংখ্যা ১,১৬,৬৪৩ জন (প্রায়); এর মধ্যে পুরুষ ৫৭,৭১৬ জন (প্রায়) এবং মহিলা ৫৮,৯২৭ জন (প্রায়)।
ভেদরগঞ্জ উপজেলা

ভেদরগঞ্জ বাংলাদেশের শরীয়তপুর জেলার অন্তর্গত একটি উপজেলা।
ভেদরগঞ্জ উপজেলার উত্তরে মুন্সীগঞ্জ জেলার মুন্সীগঞ্জ সদর উপজেলা ও চাঁদপুর জেলার মতলব উত্তর উপজেলা, দক্ষিণে ডামুড্যা উপজেলা ও গোসাইরহাট উপজেলা, পূর্বে চাঁদপুর জেলার চাঁদপুর সদর উপজেলা ও মেঘনা নদী এবং পশ্চিমে নড়িয়া উপজেলা ও শরীয়তপুর সদর উপজেলা।
ভেদরগঞ্জ উপজেলা ১৩টি ইউনিয়ন ১টি পৌরসভা ও ২টি প্রশাসনিক থানা নিয়ে ঘটিত।
পৌরসভা
ইউনিয়ন সমূহঃ-
ভেদরগঞ্জ এর নামকরণ নিয়ে বিভিন্ন জনের বিভিন্ন মতামত রয়েছে,
প্রথমত,
ভেদরগঞ্জ এলাকা ছিল ভেদার উদ্দিন জমিদারীর অংশবিশেষ।ভেদার উদ্দিন ১৯২৪ ক্ষ্রিস্টাব্দে এই এলাকার সফরে আসেন এবং এই প্রখ্যাত শিক্ষাবিদ ও প্রভাবশালী ব্যক্তিত্য বিক্রম্পুর পরগনার জমিদার সৈয়দ ভেদার উদ্দিন শাহের প্রয়াসে ভেদরগঞ্জ থানা প্রতিষ্ঠিত হয়।তার নামানুসারেই ভেদরগঞ্জ এর নামকরণ করা হয়। 
দ্বিতীয়ত,
ভেদরগঞ্জের নামকরণ নিয়ে আরও একটি প্রবাদ আছে।এই প্রবাদ কাদা প্রবাদ নামে পরিচিত ।‘ভেদার’ শব্দের অর্থ কাদা।একসময় এই এলাকায় প্রচুর কাদা ছিল।কাদার জন্য মানুষের হাটা চলার ব্যঘাত ঘটত।তাই এই এলাকার নাম একে একে জনমুখে ভেদরগঞ্জ নামের পরিচিতি লাভ করে।
তৃতীয়ত,
অনেকের মতে, এই এলাকায় প্রচুর বেদে ছিল।নদীর পাড়ে সবসময় অসংখ্য বেদে বহর থাকত। তাই এই এলাকার নাম ভেদরগঞ্জ হয়েছে।
চতুর্থত,
আধুনিক গবেষণায় প্রবাদ দুটি নিছক প্রবাদ বলে প্রতিয়মান হয়েছে।মুলত ভে৪দার শাহ এর নাম হতে ভেদরগঞ্জ নামের উৎপত্তি।
সর্বশেষ আদমশুমারি মতে ভেদরগঞ্জ এর মোট জনসংখ্যা ২,৩৭,৭৮০ জন।এর মধ্যে পুরুষ ও মহিলা যথাক্রমে ১২০৯৬০ ও ১১৬৮২০ জন।
ভেদরগঞ্জ উপজেলার শিক্ষার হার ৪০.৪৭ ভাগ।এখানে ২৩টি উচ্চ বিদ্যালয় ও প্রায় এক শত প্রাথমিক বিদ্যালয় রয়েছে। জেলার একমাত্র বিশ্ববিদ্যালয় জেড এইচ সিকদার বিজ্ঞান ও প্রযুক্তি বিশ্ববিদ্যালয় এই উপজেলার মধুপুর গ্রামে অবস্থিত। 
আধিকাংশ মানুষ কৃষিকাজ এবং ব্যাবসার সংগে জড়িত।